Downloaded from YTS.BZ
นี่ฉันเป็นคนเดียวรึเปล่า ที่หมกมุ่นเรื่องไมโครพลาสติกเบอร์นี้
Official YIFY movies site: YTS.BZ
ตอนนี้ทุกอย่างมีไมโครพลาสติกปนเปื้อน
(ความรู้สึกตอนรู้ว่า ทุกอย่างทำจากไมโครพลาสติก)
ทุกคนมีไมโครพลาสติกอยู่ในร่างกาย
ในเลือด ในผิวหนัง
หนุ่มๆ มันอยู่ใน… อยู่ในกระปุก ในลูกกระแป๋ง
ว่าไงนะ มีไมโครพลาสติกอยู่ในไข่กูเหรอ
- ตอนนี้มีไมโครพลาสติกในไข่คุณเลย - ในไข่เหรอ
วันนี้กร่อยเลยสิ
(ขอเปลี่ยนคำนำหน้าเป็นไมโครพลาสติก)
ทุกอย่างมีพลาสติก แล้วเราก็บริโภคมันอยู่ตลอด
เอาจริงๆ แค่แปรงสีฟันก็ปล่อยพลาสติกเข้าปาก
เคี้ยวหมากฝรั่งไหม นั่นก็ทำจากพลาสติก
เสื้อผ้านี่ ทำจากผ้าโพลีเอสเตอร์ ซึ่งก็ทำจากพลาสติก
เราไม่รู้ว่าพลาสติกมันทำอะไรเรา
มันอยู่ในทุกแง่มุมของชีวิตเรา แล้วเราจะวิ่งหนีมันก็ไม่ได้
คุณกับผม และทุกคนที่เราพบเจอ
มีพลาสติกในสมองมากพอจะเอาไปทำช้อนได้เลย
เราพบพลาสติกทั่วทั้งร่างกาย ไม่ใช่แค่ในสมอง
แต่ในเลือด ปอด หัวใจ หลอดเลือด
ลำไส้ ตับ ไต
ในนมแม่
เคร ในตัวมีไมโครพลาสติกตรึม
แล้วไงต่อ ต้องทำไงดี บอกหน่อยเพราะนี่ไม่รู้
วันนี้ฉันไปหาหมอทางเดินอาหาร
แล้วหมอบอกว่าหมอไม่ดื่มน้ำขวดเด็ดขาด
เพราะมีไมโครพลาสติก ซึ่งสัมพันธ์กับมะเร็งลำไส้ใหญ่
พลาสติกปล่อยสารเคมีออกมาเพียบด้วย
ตอนรู้ความจริง นี่โคตรโกรธ
ว่าสารเคมีที่เป็นพิษมันมีสารโอบีโซเจน
รู้ไหมว่าโอบีโซเจนคืออะไร
ยิ่งเทคโนโลยีล้ำหน้า ก็ยิ่งมีพลาสติกเยอะ และมีพลาสติกในร่างกายเยอะ
มันทำให้องคชาตหดเล็กลง อัณฑะหดเล็กลง
จำนวนตัวอสุจิลดลง และโอกาสแท้งลูกสูงขึ้น
มันทั้งบ้าทั้งน่าตกใจ
เราต้องอนุรักษ์เผ่าพันธุ์มนุษย์กันยังไงดี
แล้วปัญหาพวกนี้มีทางออกอะไรบ้างล่ะ
ก็เริ่มจากการหันเข้ามาดูในบ้านเรากันก่อน
(ดีท็อกซ์: ล้างพิษไมโครพลาสติก)
และตอนนี้ แขกท่านพิเศษสุดในคืนนี้
ตัวจริงเสียงจริง ชานนา สวอน ตัวโคตรมารดา
แหม ต้องขอบอกเลยว่า ไม่เคยมีใครเปิดตัวฉันแบบนั้นมาก่อน
(วิกฤตภาวะมีบุตรยาก กับดร.ชานนา เอช สวอน)
ถ้าอยากเข้าใจผลกระทบของสารเคมีในพลาสติก
เราก็ต้องไปดูผลกระทบที่มีต่อการสืบพันธุ์
ภาวะเจริญพันธุ์ทั่วโลกกำลังลดลงอย่างรวดเร็ว
หนังสือของคุณชื่อ "เคาท์ดาวน์" บอกว่าโลกสมัยใหม่
เป็นภัยต่อจำนวนตัวอสุจิ และคุกคามอนาคตของมนุษยชาติ
ฉันพูดไว้อย่างนั้น และขอยืนยันตามนั้น
และมันมีความเชื่อมโยงกับสารเคมี
ที่มักจะใช้ในพลาสติกอย่างมาก
ฉันพูดถึงสารเคมีพวกนี้มาประมาณ 25 ปีได้แล้ว
ผู้คนต่างเป็นกังวลกว่าที่เคย
ว่าสารเคมีต่างๆ ในชีวิตเรา มีผลกระทบต่อสุขภาพ
ในขณะเดียวกัน การใช้ฮอร์โมนเทสโทสเตอโรนก็เพิ่มขึ้น
ที่ผ่านมา ฐานผู้ชมของฉัน เป็นนักวิทยาศาสตร์ด้วยกัน
ฉันตีพิมพ์ในวารสารวิทยาศาสตร์ แทบจะเท่านั้น
แล้วฉันก็มารู้ตัวเอาว่า มันไม่ได้ผลลัพธ์ที่ต้องการ
- กระจู๋คนกำลังหดเล็กลงเหรอ - ใช่
ชานนา ทำไมไม่บอกแต่แรกล่ะ
ตอนนี้มีสมาธิละ ตั้งใจฟังสุดๆ
เรื่องนี้กระทบฉันโดยตรงนะชานนา
ตอนนี้โลกเรามีวิกฤตเยอะอยู่แล้ว
ฉันไม่อยากขู่ให้ใครกลัวหรอกนะ แต่แค่อยากบอกผู้คนว่า
วิกฤตนี้ก็สำคัญเหมือนกัน
เราก็ต้องใส่ใจเรื่องนี้ด้วยเหมือนกัน
และอันที่จริง ในแง่ความอยู่รอดของเผ่าพันธุ์มนุษย์
มันอาจเป็น
เรื่องสำคัญอันดับต้นๆ
(ซานราโมน รัฐแคลิฟอร์เนีย)
วิธีนึงที่จะเข้าใจผลกระทบจากสารเคมีเหล่านี้
ที่ส่งผลกระทบต่อร่างกายเราเหล่านี้ได้
ก็คือการหันไปดูเหล่าคู่รักที่มีปัญหาตั้งครรภ์ยาก
- ไงคะ - ไงคะ สบายดีไหมคะ
- โมนีคใช่ไหมคะ - ค่ะ โมนีคค่ะ…
(โมนีคและบรูโน่ คู่ #1)
เราได้คัดเลือกคู่รักมาหกคู่ ที่พยายามตั้งครรภ์…
(ไมอามี รัฐฟลอริดา)
แต่ยังทำไม่สำเร็จ
(จูลี่และเอริค คู่ #2)
และคำถามของเราคือ ถ้าเราลดการสัมผัสกับสารเคมี
ที่อยู่ในพลาสติกได้ เราจะทำให้พวกเขา มีบุตรง่ายขึ้นได้หรือไม่
(ทวินฟอลส์ รัฐไอดาโฮ)
- ไงคะ สบายดีไหม - ไงคะ
ช่วยเล่าให้ฟังหน่อยได้ไหมคะว่า ทำไมถึงอยากมาร่วมการทดลอง
- อยากมีลูก - ใช่
(ดาร์บี้และเจสซี คู่ #4)
เราพยายามมีลูกกันมานานมากแล้ว
เราพยายามจะตั้งครรภ์มา ประมาณ 22 เดือนแล้ว
หลังผ่านมาประมาณหนึ่งปี เราก็เอะใจว่า
"มันแปลกดีนะที่ยังไม่ได้อะไรซะที"
เราพยายามกันมาตั้งแต่แต่งงาน…
(เคทและเอริค คู่ #5)
นั่นคือเมื่อประมาณสองปีก่อน
เราพยายามจะมีลูกมากว่าสิบปีแล้ว
สองปีครึ่งแล้วมั้ง ใช่
(จูลี่และเอริค คู่ #2)
พอเราต้องมีเซ็กซ์กันตลอด แล้วก็ต้องไปตรวจ
ผ่านไปสักพักมันก็…
มันไม่สนุกแล้ว
คุณชอบเรียกตัวเองว่าอะไรนะ
ผมบอกเธอว่า "รู้ไหมจูลี่ ผมไม่ใช่มนุษย์บวบนะ"
แล้วเราก็กระทำกิจอยู่ดี
ซึ่งผมยินดีเป็นมนุษย์บวบนะ
แต่มันลดทอนความเป็นคนกันมาก
- ฉันตื่นเต้นอยากรู้คำตอบมาก - วิเศษไปเลย
- วิเศษ ใช่ - ใช่
คงดีมากถ้าเราหาคำตอบกันได้
มาดูผลิตภัณฑ์กันดีกว่า
- ได้ - ดีไหม
ในนี้มีพลาสติก
เราจะมาทดลองแทรกแซงชีวิตนานสามเดือน…
อ่านให้ฟังหน่อยซิ
เพื่อดูผลกระทบของการลดการสัมผัส
กับพลาสติกและสารเคมีในพลาสติก
ต่อภาวะเจริญพันธุ์
นี่ไม่ใช่ "การวิจัยทางวิทยาศาสตร์"
เราไม่มีกลุ่มควบคุม
กลุ่มเราเล็กมาก
และทุกคู่ที่เข้าร่วมล้วนมีบุตรไม่ได้ แต่ไม่ทราบสาเหตุที่ทำให้ไม่มีบุตร
แปลว่าวิถีชีวิตของพวกเขา ไม่มีอะไรที่เป็นสาเหตุอย่างเห็นได้ชัด
ยกเว้นสารเคมีในสภาพแวดล้อมที่อยู่อาศัย
สารเคมีเหล่านี้มีอยู่ทุกหนแห่ง
มันอยู่ทุกที่ในชีวิตประจำวันของเรา
ทั้งในพลาสติกแข็ง
ในพลาสติกอ่อน
อยู่ในผ้า
ห้องครัวมีตัวอย่างที่เห็นได้ชัดมากมาย
ตั้งแต่ช้อนส้อมและเขียง
ไปจนถึงถุงชาและพ็อดใส่กาแฟ
และภาชนะอีกมากมาย
บรรจุภัณฑ์อาหารมักทำจากพลาสติก
และเมื่อโดนความร้อน สารเคมีเหล่านี้จะไหลเข้าไปในอาหารของเรา
มันมักอยู่ในที่ที่เรามองไม่เห็น
อย่างเช่นเคลือบกระป๋องดีบุกและอะลูมิเนียม
ที่ใช้ใส่ซุปและเครื่องดื่มต่างๆ
แต่นั่นเป็นเพียงยอดภูเขาน้ำแข็งเท่านั้น
มันอยู่ในตู้เสื้อผ้า
ในผ้าและสีย้อมเสื้อผ้าของเรา
มันอยู่ในผลิตภัณฑ์ของใช้ส่วนตัว
ตั้งแต่แปรงหวีผมไปจนถึงแชมพู ยาดับกลิ่น และโลชั่น
มันอยู่ในน้ำหอม
และลูกหลานของเราก็เจอแต่พลาสติกในของเล่น
เรากินมันเข้าไป ดูดซับผ่านผิวหนัง
สูดเข้าปอด
มันเข้าสู่ร่างกายของเราทุกทางที่เป็นไปได้
และเมื่อมันผ่านเข้ามาในร่างกายเรา
ก็จะสร้างความเสียหายทุกรูปแบบ
เราค้นคว้าหาข้อมูลกันเองที่บ้าน เรื่องสารเคมีต่างๆ ในสิ่งแวดล้อม
แต่พอได้เรียนรู้เรื่องพลาสติกมากขึ้น
ฉันก็เริ่มเข้าใจมากขึ้นว่านี่เรื่องใหญ่แค่ไหน
- พลาสติกหมดเลย - ใช่แล้ว
นี่คืออาณาจักรพลาสติก
อันนี้เราก็ใช้บ่อยมาก
รู้ค่ะ
ตอนนี้ไม่มีไม่ได้เลย
ในนี้มีสารเคมีที่น่าเป็นห่วง
และปัญหาอยู่ตรงนี้ ผมใช้ทุกวันเลย
ฉันว่าเรามีเยอะเลยแหละ
มีข่าวเรื่องพลาสติกกับไมโครพลาสติกเยอะขึ้น
แต่ผมไม่เคยคิดเลยว่า มันเข้ามาอยู่ในร่างกายผมด้วย
สิ่งแรกๆ ที่เราทำคือเราทิ้งเขียงไป
อันนั้นรู้สึกดี
ไมโครพลาสติกในมหาสมุทร 35%
มาจากผ้า
โอ้โหเฮ้ย เจออีกแล้ว
ห้องนี้เหมือนสนามรบสงครามเคมี
- ใช่ - ตามที่คุณบอก
อันนี้เพื่อกลิ่นล้วนๆ
นั่นคือผลิตภัณฑ์ทำความสะอาดลาติโน
พอเราหันมามองชีวิตตัวเอง ว่ามีพลาสติกเยอะแค่ไหน
มันอยู่ทุกที่ มันอยู่ทุกที่ในบ้านผม
คือตอนนี้ก็กำลังมองอะไรที่ "เดี๋ยวต้องเอาไปทิ้งละ"
นอกจากให้เอาพลาสติก ที่เห็นได้ชัดทั่วทั้งบ้านออกไปแล้ว
ฉันก็ยังขอให้แต่ละคู่พยายามเปลี่ยนสิ่งเหล่านี้ด้วย
คือพยายามเลี่ยงอาหารและเครื่องดื่ม ที่เสิร์ฟในบรรจุภัณฑ์พลาสติก
ไม่ว่าจะซื้อจากร้านค้า หรือสั่งกลับบ้าน
พยายามเลี่ยงผลิตภัณฑ์แต่งกลิ่นและน้ำหอมต่างๆ
พยายามหันไปใช้ ผลิตภัณฑ์ของใช้ส่วนตัวจากธรรมชาติเท่านั้น
หลีกเลี่ยงผ้าสังเคราะห์ และสีย้อมจากปิโตรเคมี
และเลี่ยงการรับใบเสร็จ
ใบเสร็จเกือบทั้งหมดจะมีสารบิสฟีนอลเอ
ช่วยทิ้งให้ทีนะคะ
- ไม่รับใบเสร็จเหรอคะ - ไม่รับ
ตอนนี้รู้สึกเหมือน เราอยู่ในหนังเรื่องเดอะ เมทริกซ์
แล้วมีคนถามว่า "อยากได้ยาเม็ดสีฟ้าหรือยาเม็ดสีแดง"
สงสัยจะลืมไปแล้วว่าเม็ดไหนทำให้เข้าไป…
เขากินยาเม็ดสีแดง
- แล้วเหมือนฉันเพิ่งกินยาเม็ดสีแดง - ใช่
สิ่งที่น่าสนใจสำหรับฉัน
ก็คือสิ่งที่เป็นปริศนาที่ฉันคิดว่าฉันช่วยไขได้
คำถามที่ว่า จำนวนตัวอสุจิลดลงรึเปล่า
และถ้าใช่ ทำไมกัน
แล้วต้องทำยังไงให้เห็นผล
นั่นคือปริศนาที่ฉันพยายามไขมานาน 25 ปีแล้ว
ฉันเข้ามาอยู่ในวงการนี้ได้ ก็เพราะว่าถูกแต่งตั้งให้เป็นคณะกรรมการ
ของสถาบันวิทยาศาสตร์แห่งชาติ
เพื่อไปศึกษาสารเคมีที่เพิ่งเริ่มปรากฏ
ซึ่งพวกเขาเรียกกันว่า "สารในสภาพแวดล้อม ที่รบกวนการทำงานของฮอร์โมน"
(หลักฐานคุณภาพน้ำอสุจิลดลง ในช่วง 50 ปี)
ทางคณะกรรมการได้นำเอกสาร ที่เดนมาร์กตีพิมพ์เมื่อปี 1992 มาให้ฉัน
ซึ่งรายงานว่าจำนวนตัวอสุจิ ลดลงถึง 50% ในช่วง 50 ปี
เยอะมากนะนั่น
ตอนแรกที่ไปเห็น ฉันก็ไม่เชื่อหรอก
ฉันคิดว่าปัจจัยอื่น อาจอธิบายได้ว่าทำไมมันถึงลดลงมา
เราวิเคราะห์ข้อมูลอีกครั้ง
และน่าแปลกใจที่ไม่มีอะไรเปลี่ยนทั้งนั้น
จำนวนตัวอสุจิลดลงกว่า 50% จริงๆ
วิจัยนั้นทำฉันได้สติขึ้นมาเลยค่ะ
อันที่จริง ในปี 2023
เราเห็นว่าแนวโน้มนั้นเพิ่มขึ้นอย่างรวดเร็ว
อัตราการลดลงนั้นเร็วกว่าที่เรารายงานเอาไว้ ก่อนหน้านี้กว่าสองเท่า
(-2.66% ต่อปี)
มันเกิดจากอะไร
นี่มันเร็วเกินไปที่จะเกิดจากกรรมพันธุ์
แปลว่าเกิดจากสภาพแวดล้อม
(ไมอามี รัฐฟลอริดา)
- มาคุยกันเรื่องผลตรวจได้ไหมคะ - ได้สิ
- ตื่นเต้นเรื่องนี้มาก - ใช่
ตอนเริ่มการวิจัยนี้ เราจะวัดค่าว่าในร่างกายรับภาระ
จากสารเคมีในสภาพแวดล้อมมากแค่ไหน โดยตรวจปัสสาวะ
เราจึงขอตัวอย่างปัสสาวะ
อันนี้ออกเสียงว่าไงนะ
"ฟลาลาเทต" เหรอ
- ทาเลตเหรอ - ทาเลต
อยากเลือกไหมว่าเริ่มที่ใครก่อน
เอาเจสซีก่อนดีกว่า เผื่อผลตรวจฉันชวนเศร้า
จนร้องไห้
หน้าแรกชี้ว่าค่าทาเลตสูง
- ทาเลตสูง - ซึ่งเดี๋ยวได้คุยกันทีหลัง
- ทาเลตคุณสูงเหรอ - นั่นน่ะสิ
ตื่นเต้นจัง
ฉันตกใจมาก
มันน่ากลัวมากค่ะที่ได้เห็นว่า ร่างกายเราสะสมสารเคมีไว้เยอะเลย
มันชี้ชัดเลยว่าที่เราทำอยู่ตอนนี้
มีส่วนทำให้เรามี
ปริมาณสารเคมีเหล่านี้เยอะจนรับไม่ได้
ฉันเองก็คับข้องใจไม่แพ้คุณ…
จากนั้นเราจะตรวจคุณภาพของน้ำอสุจิ ด้วยการขอตัวอย่าง
มาดูความเข้มข้น
นี่เป็นตัวเลขที่คนส่วนใหญ่จะนึกถึง
- โอเค - เหมือนตอนที่ฉันศึกษาอสุจิที่ลดลง
งั้นถ้าคำนวณจากจำนวนตัวที่เคลื่อนไหว
ก็ได้ค่ามาเป็น 23
อ้างอิง เลขนี้ควรสูงกว่าหรือเท่ากับ 40
เราจะมาดู…
ตอนที่ชานนาพูดถึงผลตรวจอสุจิของผม
มันเป็นความรู้สึกที่แปลกมาก
ผู้ชายส่วนใหญ่น่าจะไม่วิ่งวุ่น หาเรื่องตรวจอสุจิจนกระทั่งมัน…
ถึงเดดไลน์ตอนที่จำเป็นต้องรู้จริงๆ แล้ว
ซึ่งปกติแล้วก็คือหลังพยายามมีบุตร แต่ไม่เป็นไปตามที่หวังไว้
ต่ำกว่าจุดนี้ ซึ่งอาจจะเป็น 48…
นี่เป็นครั้งแรกที่มีคนมาอธิบายให้ผมฟังว่า
ทำไมจำนวนของผมถึงไม่ดีเท่าไร
ไม่เคยมีใครอธิบายเรื่องนี้ให้ฟังมาก่อน
ตามหลักแล้วคุณมีภาวะมีบุตรยาก
หรือเป็นหมัน ขึ้นอยู่กับว่าจะ…
- น่ากลัวใช่ไหมล่ะ - ครับ
มันทำให้คิดว่าเรามีความเป็นผู้ชายน้อยลงไหม
เราผิดปกติไหม
แต่ผมคิดว่าผมต้องดูผลตรวจ ผมต้องมองมัน
และต้องรับมือกับมันเพื่อจะมีลูกให้ได้
พอฉันพูดถึงผลตรวจของพวกเขา
ฉันอยากให้พวกเขาสบายใจ ไม่กังวลว่ามันแปลว่า
พวกเขาจะไม่สามารถมีลูกได้เลย
คนเราผลิตอสุจิอยู่ตลอด
การสร้างอสุจิใหม่ใช้เวลา 70 วัน
เราถึงได้เลือกทำการทดลอง เป็นช่วงเวลานานสามเดือน
ดังนั้นฉันว่าข้อความที่สื่อคือ
"ตอนนี้ไม่สู้ดีนัก
แต่เปลี่ยนได้ และคุณช่วยเปลี่ยนมันได้"
อีกทั้งเราก็จะดูความเปลี่ยนแปลง ในดัชนีมวลกายด้วยเช่นกัน
เพราะสารเคมีเหล่านี้ ไม่ได้มีผลต่อภาวะการมีบุตรเท่านั้น
แต่ยังส่งผลเสียอื่นๆ ต่อสุขภาพ
เช่น ทำให้อ้วนขึ้น
นี่เป็นกล่องของฝากให้คุณ
จากนั้นเราก็จะมอบผลิตภัณฑ์
ที่จะช่วยลดการสัมผัสกับพลาสติก
เพราะข่าวดีคือ ยังมีทางเลือกอื่นๆ ที่ดีอีกมาก
เราสับเปลี่ยนของใช้พลาสติก ในห้องครัวส่วนใหญ่ไปเป็นโลหะ
แก้ว เซรามิก หรือไม้ไผ่ได้
เราสามารถใช้แปรงสีฟัน และไหมขัดฟันที่ทำจากไผ่
และหาผลิตภัณฑ์ของใช้ส่วนตัวที่ไม่แต่งกลิ่นได้
และหลังผ่านไปสามเดือน
เราจะก็วัดค่าทั้งหมดอีกครั้ง และ…
เราจะมาดูกันว่าทำแบบนี้แล้ว ช่วยลดการสัมผัสพลาสติกได้ไหม และอาจจะ…
ทำให้มีครรภ์ได้
ฉันตื่นเต้นกับอีก 90 วันข้างหน้า
ฉันตั้งมั่นจะลดค่าพลาสติก หรือสารเคมีในร่างกายของเราให้ได้
และผมใช้ชีวิตตามคติที่ว่า "เมียสุขี ชีวีสุโข"
เพราะงั้นผมจะทำตาม คำแนะนำของเธอ แล้วก็ทำทุกอย่างด้วย
ผมชอบนะที่ภาชนะมันเป็นกระดาษ
- ใช่ ดูดีนะ - ดูดี
ปลอดพลาสติก 100%
ฉันหวังว่าเราจะตั้งครรภ์
- จะเยี่ยมไปเลย - ใช่
- มีลูก - ถ้ามีลูกได้จะดีมาก
- ดูไม่ค่อยฟูเลย - มันเหมือนใยบวบเลย
มันจะช่วยให้เรามีลูกได้ไหม ไม่รู้เหมือนกัน
อย่างน้อยสำหรับเรา ผมว่าภาวะมีบุตรยาก
ที่ผ่านมามันแบบ "ทำไงดีวะ"
ซึ่งก็คือการทำแบบนี้ละ
ดังนั้นผมอยากเห็นค่าต่างๆ ลดลงมาในสามเดือน
หวังว่าจะลดจริง
- หวังว่าจะช่วยคุณได้ - ใช่
ฉันคิดว่ายังไม่เคยมีใครทำการทดลองแบบนี้
เพื่อดูผลกระทบต่อการตั้งครรภ์
โดยหวังว่าเด็กจะคลอดมีชีพมาก่อน
มันไม่ตรงไปตรงมา มันไม่ง่าย
แต่ทว่าสำคัญมากๆ
พลาสติกเป็นกลุ่มวัสดุสังเคราะห์ที่มีหลายชนิด
แต่น่าเสียดายที่สารเคมีหลายชนิด ที่ถูกเติมเข้าไปในพลาสติกนั้นเป็นสารพิษ
รวมถึงทาเลต
และบิสฟีนอล
ทาเลตทำให้พลาสติกนุ่มและยืดหยุ่น
ในทางกลับกัน บิสฟีนอล อย่างเช่นบีพีเอ ทำให้พลาสติกแข็ง
อย่างเช่นขวดนมหรือขวดน้ำ
เหล่านี้คือสารเคมี ที่เราเรียกว่าสารรบกวนต่อมไร้ท่อ
เมื่อเราพูดถึงต่อมไร้ท่อ เราหมายถึงฮอร์โมนต่างๆ
ฮอร์โมนคือโมเลกุลส่งสัญญาณตามธรรมชาติ
เหมือนเป็นข้อความที่เราส่งออกไป
จากสมองถึงหัวใจ หรือไต
เราทราบแล้วว่าสารเคมีรบกวนต่อมไร้ท่อ เข้าไปแฮ็กโมเลกุลส่งสัญญาณเหล่านี้
เรามีหลักฐานแน่นหนา
ว่าสารเคมีเหล่านี้อาจทำให้ หัวใจวายและสโตรกก่อนวัยอันควร
ถ้าหากการทำงานของฮอร์โมนไทรอยด์ มีความเปลี่ยนแปลงแม้แต่เล็กน้อย
ในสมองของเด็กยังพัฒนาไม่เสร็จ
ก็สามารถทำให้เป็นออทิสติก
โรคสมาธิสั้น รวมถึงมีความบกพร่องทางสติปัญญาได้
สารเคมีสังเคราะห์อย่างน้อย 50 ชนิด เป็นสารโอบีโซเจน
หรือสารเคมีที่ทำให้เราอ้วนขึ้น
มีหลายวิจัยที่พบว่าบิสฟีนอลเอ
สามารถตั้งโปรแกรมเอพิจีโนมใหม่ได้
ทำให้หนูตัวใหญ่ขึ้น
สัญญาณเหล่านั้นจะถูกส่งต่อสู่ลูกหลาน ถึงสี่หรือแม้กระทั่งห้าชั่วรุ่น
ถ้าคุณแม่ที่กำลังมีครรภ์สัมผัสกับสารพิษ
ก็เท่ากับทำให้อวัยวะสืบพันธุ์ ของคนสามชั่วรุ่นต้องปนเปื้อน
ดังนั้นแม่คนนั้นสัมผัสสารด้วยตัวเอง
แล้วสารพิษก็ถูกส่งต่อให้กับลูกน้อย
นั่นสองชั่วรุ่นแล้วนะครับ
จากนั้นถ้าลูกเป็นผู้หญิง
ไข่ของลูกก็จะก่อตัว ในรังไข่ของทารกตั้งแต่ก่อนคลอดออกมา
ดังนั้นเซลล์สืบพันธุ์ของรุ่นที่สาม
ก็จะปนเปื้อนสารพิษนี้ด้วย
เรียกว่าเป็นการรุกรานของสารพิษก็ว่าได้
สารรบกวนต่อมไร้ท่อมันร้ายตรงนี้
มันไม่ใช่แค่เปลี่ยนฮอร์โมนเท่านั้น
แต่ก็ยังมีฤทธิ์เป็นสารก่อมะเร็งอีกด้วย
มันส่งเสริมให้เซลล์ทำการแบ่งตัว
ยิ่งเซลล์ของเราแบ่งตัวเร็วเท่าไร
ระบบซ่อมแซมดีเอ็นเอของเรา ก็ยิ่งต้องทำงานให้แม่นยำและรวดเร็วขึ้น
เพื่อแก้ไขความผิดพลาด
แต่บางครั้งก็แก้ไขไม่ทัน
ทำให้เกิดการกลายพันธุ์
ทำให้เซลล์นั้นอาจกลายเป็นเซลล์มะเร็งได้
ตอนนี้เราก็เลยมาเห็นว่าอัตราโรคมะเร็งเต้านม
มะเร็งรังไข่
มะเร็งเยื่อบุโพรงมดลูก มะเร็งมดลูก
และแม้แต่มะเร็งต่อมลูกหมากเพิ่มสูงขึ้น
ดังนั้นเราจำเป็นต้องเข้าใจ
ว่าเรากำลังรบกวน สมดุลตามธรรมชาติของตัวเราเอง
เมื่อเรารับเอาสารจากภายนอก
ซึ่งเลียนแบบฮอร์โมนตัวเราเองได้เข้ามา
ฉันเชื่อมั่นอย่างสุดใจว่า
มนุษย์ทุกคนควรมีสิทธิพื้นฐาน ที่จะมีลูกได้ หากเลือกเช่นนั้น
เรื่องนี้สำคัญยิ่งยวดต่อฉันเสมอมา
ฉันมีลูกคนแรกตอนอายุ 27 และสามปีต่อมาก็มีลูกชาย
จากนั้นก็เว้นระยะ
ฉันพยายามมีลูกอีกครั้งตอนอายุมากขึ้น
และแท้งลูกหลายครั้ง ซึ่งเจ็บปวดมากๆ
(นาโอมิ หลานสาวของชานนา)
ฉันเกือบยอมแพ้แล้วนะ แต่ก็สู้ต่อไป
และตอนอายุ 42 ฉันให้กำเนิดลูกอีกคน
ฉันมีลูกที่น่ารักสามคน หลานอีกหกคน
และเหลนหนึ่งคน
การได้มีโอกาสได้รู้จักเหลน
ได้เห็นการสืบทอด และเห็นครอบครัวของเราในตัวแก
และความสุขที่แกสร้างให้เราทุกคนมันช่าง…
ฉันเล่าไม่ถูก น้ำตาจะไหลค่ะ
มันวิเศษมากสำหรับฉัน
ฉันจึงมีใจอยากช่วยคนที่มีภาวะมีบุตรยาก
ฉันคิดว่ามันผิดจรรยาบรรณ และควรผิดกฎหมาย
ที่สารเคมีในสภาพแวดล้อม หรือปัจจัยอื่นๆ ที่อยู่เหนือการควบคุม
เข้าไปขัดขวางสิทธินั้นได้
(ทวินฟอลส์ รัฐไอดาโฮ)
เรารู้มาตลอดว่าเราอยากมีลูก
ถึงเราจะสร้างปัญหาบนโลกนี้ไว้มาก
แต่ผมก็คิดว่าเด็กคืออนาคต
และเป็นคำตอบและทางออก
สำหรับหลายๆ ปัญหา
ผมคิดว่าเราต้องหาจุดที่ลงตัว
ฉันหวังว่าลูกๆ ของเราจะใช้ชีวิต ในแบบที่สร้างผลกระทบต่อโลกให้น้อยที่สุด
และคอยดูแลคนอื่น
(ซานราโมน รัฐแคลิฟอร์เนีย)
เราพยายามมีลูกกันมาประมาณสองปีแล้ว
ตอนเราเจอกัน มันก็ลำบากนะคะ เพราะตอนนั้นฉันกำลังจะหย่า
ฉันไม่อยากให้เซซีเลียโตมาคนเดียว
และฉันคิดว่าตอนนี้เป็นช่วงเวลาที่ใช่
กับคนที่ใช่
นี่เป็นความฝันของเราทั้งคู่
แล้วเซซีเลียก็เริ่มถามซ้ำๆ ว่า จะได้น้องชายหรือน้องสาว
เราเลยเลี้ยงหมาตัวแรก
แต่ยังไม่พอ แกขอเลี้ยงหมาอีกตัว
ก็หวังว่าเราจะมีลูกก่อนต้องมีหมาตัวที่สามค่ะ
ศีลล้างบาปเป็นการประกาศ ศรัทธาในพระศาสนจักร
พ่อล้างบาปให้ลูก ในนามของพระบิดา…
ดูท่าจะไม่ชอบแฮะ
พระบุตร
และพระจิต
โทษนะ
ผมอยากมีครอบครัว ที่สงบและวิเศษเป็นของตัวเองมาตลอด
ตายายและคุณแม่ของผมดีมาก
มันมีชิ้นส่วนที่หายไป
เป็นสิ่งที่ขาดมาตลอด ผมเลยอยากเป็นชิ้นส่วนนั้นให้เด็กคนนี้
แล้วก็น่าจะเพราะอย่างนั้นละค่ะ ที่ฉันจะผิดหวังมากๆ
ถ้าสุดท้ายเราไม่มีลูก
เพราะฉันอยากเห็นคุณตัวน้อยๆ
น่าจะเจ๋งดีนะ
ผมว่าคุณจะเป็นแม่ที่ดีที่สุดไปเลย ผมอยากเห็นคุณเป็นแบบนั้นจริงๆ
- อยากมากๆ - ขอโทษนะ
เนอะ
อืม โอเค หายละ
ผมโอเค
กิจวัตรส่งเสริมการตั้งครรภ์ของฉัน มันค่อยๆ งอกในช่วงสองปีมานี้
เราอยากมีลูก และฉันก็จะทำทุกอย่างที่ทำได้
คุณกินอาหารเสริมทั้งหมดนี่ทุกวันเลยเหรอ
- ทุกเช้า - ทุกเช้าเลยเหรอ
ค่ะ ทุกเช้า
เรามีภาวะมีบุตรยากที่อธิบายไม่ได้ ตัวฉันไม่ได้มีอะไร "ผิดปกติ"
ฉันตรวจค่าความเป็นกรดทุกเช้า…
ฉันกำลังมองหาว่าอะไรดีที่สุดสำหรับร่างกายฉัน
จากผลตรวจเลือดและตรวจฮอร์โมน
- อันนี้อะไร - เพื่อให้แน่ใจว่าร่างกายแข็งแรง
นี่คือตอนที่น่าจะตกไข่ออกมา
แล้วมันก็จะดูว่าโปรเจสเตอโรนเพิ่มขึ้น
สี่ถึงห้าวันหลังจากนั้น
เป็นวิธีการติดตามระดับฮอร์โมนทุกๆ วัน
ผู้เชี่ยวชาญหลายคนที่เราไปพบ
มีขอบเขตความเชี่ยวชาญที่แคบมาก พวกเขาเลยไม่สนใจ
ตอนฉันบอกว่า "ฉันกำลังพยายาม ลดการรบกวนต่อมไร้ท่อ"
เขาจะถาม "หมายถึงอะไรเหรอ"
"เอ้า เอายาแคปซูลออกฤทธิ์นานไปกิน"
ใช่ไหม แล้วยาที่ดัดแปรการปลดปล่อย มันมีพลาสติก
ใช้แอปหาช่วงเวลาที่ควรมีเพศสัมพันธ์เหรอ
เรามีเซ็กซ์กันตลอดค่ะ ชานนา
การได้มารู้ว่ามีปัจจัยแวดล้อม
อยู่ในโลกที่ทำลายโอกาสของฉัน
และลิดรอนสิทธิในการมีลูกของฉันไป…
- มันเกินจะรับไหว - ใช่ เราไม่มีสิทธิ์เลือกเลย
สมัยนี้คงไม่มีใครเลือกได้แล้ว เพราะมันปนเปื้อนอยู่ในน้ำ
อยู่ในอากาศ อยู่ในดิน
คือมันทั้งน่ากลัวทั้งรับไม่ไหวไหม ใช่สุดๆ
แล้วเรามาถึงจุดนี้ได้ยังไง
จุดที่เราถูกรายล้อมด้วยสารเคมีที่เป็นพิษในบ้าน
ในร้านค้า
และในสิ่งแวดล้อมของเรา
มันเกิดขึ้นได้ยังไง
ราว 120 หรือ 130 ปีที่แล้ว…
(จอห์น วอร์เนอร์ ผู้ร่วมก่อตั้งสถาบันเคมีสีเขียว)
พลาสติกส่วนใหญ่ทำจากพืช
แต่แล้วในช่วงต้นทศวรรษ 1900
อุตสาหกรรมน้ำมันปิโตรเลียม ได้คิดค้นโพลีเอทิลีน โพลีโพรพิลีน
โพลีเอทิลีน เทเรฟทาลาไมด์ โพลีสไตรีน
เตาปฏิกรณ์และเสากลั่นลำดับส่วน
กะเทาะและรวมโมเลกุลน้ำมันเข้าด้วยกันใหม่
เปลี่ยนให้กลายเป็นของเหลว เป็นแก๊ส และเป็นเม็ด
เวลาเราสูบน้ำมันขึ้นมาจากพื้นดิน
พวกเขาก็จะแยกองค์ประกอบของมันออกมา
องค์ประกอบนึงกลายเป็นสิ่งที่เราได้เห็นกันทั่ว
ก็คือพลาสติกจากปิโตรเลียม
วัสดุราคาถูกและน้ำหนักเบานี้แพร่หลายมาก
จนผู้คนพากันคลั่ง และเอาไปทำสิ่งประดิษฐ์สารพัดชนิด
นี่เป็นแผ่นโพลีเอสเตอร์ชนิดใหม่ที่น่าทึ่ง มีชื่อว่าไมลาร์
ฉีกให้ขาดได้ไหม
แทบจะเป็นไปไม่ได้
นักวิทยาศาสตร์ทำร้ายใครไม่ได้ใช่ไหมล่ะ
ทุกคนหลงรักพลาสติก
และต้องรอหลังจากนั้นอีกนานทีเดียว
กว่าเราจะรู้ว่ามีราคาที่ต้องจ่าย
การผลิตสารเคมีและพลาสติกทั่วโลก กำลังเพิ่มขึ้นอย่างรวดเร็ว
ประมาณ 3-3.5% ต่อปี
ซึ่งแปลว่าถ้าปล่อยให้เป็นแบบนี้ต่อไป
โลกนี้จะมีพลาสติกเพิ่มเป็นสองเท่า ภายในปี 2040 หรือ 2050
เทียบกับทุกวันนี้
และในขณะเดียวกัน
เราก็กำลังอาศัยอยู่ในโลก ที่เต็มไปด้วยสารเคมีที่เราผลิตขึ้นเอง
ตั้งแต่ประมาณปี 1950
ได้มีการสร้างสารเคมีขึ้นมา อย่างน้อย 100,000 ชนิด
หลายๆ ชนิดไม่เคยผ่านการทดสอบความเป็นพิษ
เราจึงไม่รู้ว่าสารนั้นทำอะไรบ้าง
(~70,000 ชนิดไม่ผ่านการวิเคราะห์)
หมายความว่าเรากำลัง ทำการทดลองทางพิษวิทยาขนานใหญ่
โดยที่ลูกหลานของเรา
ตกเป็นตัวทดลองโดยไม่ได้ให้ความยินยอม
มันน่ากลัวมาก เพราะเราไม่รู้ด้วยซ้ำ ว่าเราสัมผัสสารพิษมากแค่ไหน
มันไปอยู่ตรงนั้นได้ยังไง และมันทำอะไร
เราเพิ่งมารู้ตอนนี้ ซึ่งดูท่าไม่ดีเลย
เมื่อไม่นานมานี้ สำนักงานปกป้องสิ่งแวดล้อม หรืออีพีเอ
ได้เพิ่มทาเลตเข้าไปในรายการสารเคมีที่
"อาจมีความเสี่ยง ต่อสิ่งแวดล้อมหรือสุขภาพของมนุษย์"
สภาคองเกรสถูกกดดันให้ลงมือ เพราะงานวิจัยของดร.ชานนา สวอน
ดร.สวอนเปรียบเทียบระดับของทาเลต ในกลุ่มสตรีมีครรภ์
กับสุขภาพของลูกชายที่พวกเขาให้กำเนิด
คุณพบว่ายิ่งระดับทาเลต
ในปัสสาวะของแม่ระหว่างตั้งครรภ์สูง
ทารกหนุ่มก็จะยิ่งมีปัญหาเยอะใช่ไหมคะ
- ค่ะ - ไปเจออะไรในตัวเด็กคะ
เราพบว่าทารกหนุ่มทั้งหลาย
มีความเป็นชายน้อยลง ในหลายๆ แง่ที่ต้องตั้งใจสังเกต
อวัยวะสืบพันธุ์ชายต้องการ ฮอร์โมนเทสโทสเตอโรนในช่วงที่สำคัญนี้
ในปริมาณที่พอเหมาะ
เพื่อเริ่มต้นสิ่งที่เราเรียกว่าการจำแนก
ของระบบสืบพันธุ์เพศชายและเพศหญิง
ยกตัวอย่างเช่น สิ่งที่จะเป็นรังไข่ในเพศหญิง
จะกลายเป็นอัณฑะในเพศชาย
เมื่อสารทาเลตเข้าไปในครรภ์ ฮอร์โมนเทสโทสเตอโรนจะลดลง
และตัวอ่อนเพศชายจะไม่ได้รับ สัญญาณนั้นในเวลาที่ต้องได้รับ
ส่งผลให้เด็กไม่สามารถ พัฒนาองคชาตของผู้ชายตามปกติได้
หรืออาจแค่ไม่สุด
นั่นคือสิ่งที่รู้จักกันในชื่อกลุ่มอาการจากสารทาเลต
ซึ่งพิเศษพอสมควรนะคะ
เพราะไม่มีกลุ่มอาการอื่นใด ที่ได้รับการตั้งชื่อตามสารเคมี
โอเค
ระยะห่างระหว่างทวารหนักและอวัยวะเพศ ต้องวัดจากทวารหนักไปถึงถุงอัณฑะ
เราจะใช้เครื่องวัดความกว้างอันนี้
หนูน้อยวิลลี่ว่านอนสอนง่ายกว่าเด็กหลายๆ คน
ดังนั้นก็วัดง่ายมาก
ถ้าต้องวัดกับเด็กจริงๆ จะท้าทายกว่า
สิ่งที่ต้องทำก็คือดึงเข่ามาด้านหลังแบบนี้
ซึ่งก็จะไปยืดบริเวณนั้นเล็กน้อย
(ชานทัลและนิก คู่ #6)
แล้วเราก็ต้องหาทวารหนัก
ใช่ไหม เอาฝั่งนี้…
ให้ตายเถอะ
ดีจังเลยเนอะ
ตัวเลขนี้สำหรับเด็กผู้หญิง จะน้อยกว่าราว 50-100%
เพราะอะไร รู้ไหม
ก็ดูทุกอย่างที่ต้องใส่เข้าไปตรงนี้สิ
อุปกรณ์ ใช่
ใช่ อุปกรณ์ทั้งหมดในนั้น มันน่า…
ค่านี้คือ…
สิ่งที่เราเรียกว่าค่าทวารหนักอัณฑะ
นี่คือถุงอัณฑะ
เรากำลังวัดฝีเย็บ นี่เรียนวิทยาศาสตร์
เด็กผู้ชายที่มีกลุ่มอาการทาเลต
จะมีระยะห่าง ระหว่างทวารหนักกับอวัยวะเพศที่สั้นกว่า
ซึ่งแปลว่าผู้ชายคนนั้นมีความเป็นชายน้อยกว่า
หรืออาจเป็นผู้หญิงมากกว่า
เท่ากับพวกเขามีองคชาตที่เล็กกว่า และมีแนวโน้มว่าลูกอัณฑะจะไม่ลงถุงมากกว่า
มันน่าทึ่งมากที่เห็นผล
ของสารเคมีรบกวนต่อมไร้ท่อที่ทรงพลัง
ต่อพัฒนาการขององคชาตชาย
ทำให้เราต้องถามว่า
เรื่องนี้กระทบสุขภาพเด็กคนนั้นหรือไม่
นั่นคือคำถามสำคัญ
แล้วก็แถมคำถามว่า มันจะมีผลต่อการใช้งานในอนาคตไหม
ยกตัวอย่างเช่นด้านการผลิตอสุจิ หรือภาวะเจริญพันธุ์
เราพบว่ามันมีความสัมพันธ์กันโดยตรง
ยิ่งทวารหนักและอวัยวะเพศห่างกันมาก จำนวนตัวอสุจิก็จะยิ่งสูง ชัดเจนมาก
เรื่องนี้สำคัญมาก เพราะมันชี้ว่า ความเปลี่ยนแปลงเล็กๆ ที่แทบไม่เห็นตอนเกิด
มีผลตลอดช่วงอายุขัย
ในแง่ของความสำเร็จในการสืบพันธุ์
มีสิ่งนึงที่เป็นกุญแจสำคัญต่อการวิจัยของฉัน
อาจเป็นสิ่งที่คุณรู้จักในชื่อ "ใต้เป้า"
นั่นไม่ใช่ศัพท์เทคนิคใช่ไหม
หรือไม่ก็ฝีเย็บ หรือแถวนั้น
- ฝีเย็บเหรอ ไม่เคย… - เรียกว่าฝีเย็บ
- รู้เรื่องฝีเย็บด้วยเหรอ - รู้
การค้นพบทางวิทยาศาสตร์ส่วนใหญ่ ไปไม่ถึงประชาชนทั่วไป
อาจมีการลงข่าวนิดหน่อย แต่เรื่องก็จะซา
คงน่าขนลุกมากนะที่ต้องเป็น…
คุณคือพอล เรเวียร์ แห่งอัณฑะและฝีเย็บน้อยๆ
องคชาตเรากำลังหดเล็กลง ทุกคนอาจเห็นแล้วตามพาดหัวข่าว…
อันตราการเจริญพันธุ์ในผู้ชายลดฮวบ
ในอนาคตผู้ชายอาจมีอสุจิไม่พอจะสืบพันธุ์
รู้จักทาเลตที่อยู่ในน้ำหอมไหม…
สิ่งที่ทำให้ฉันเซอร์ไพรส์ก็คือ ผลตอบรับของสื่อ
และประชาชน ต่อข้อความที่ฉันเผยแพร่ออกไป
มันเศร้ามากเพราะหลายคนไม่รู้
ว่าผลิตภัณฑ์และสารพิษเหล่านี้กำลังทำร้ายเรา
ผู้คนหิวกระหายข้อมูลนี้มาก
เด็กทารกต้องสัมผัสกับ ไมโครพลาสติกตั้งแต่ในครรภ์
ฉันว่าส่วนนึงเป็นเพราะว่าทาเลตอยู่ในตัวทุกคน
นี่ไม่ใช่แค่ปัญหาในอเมริกา
แต่เราเห็นปัญหาเหล่านี้ทั่วโลก
(โรงพยาบาลฟาเทเบเนฟราเตลลี กรุงโรม ประเทศอิตาลี)
(อันโตนิโอ รากูซา ผู้อำนวยการแผนกสูตินรีเวช)
ผมเลือกที่จะมาเป็นสูตินรีแพทย์ เพราะทุกอย่างเริ่มต้นตอนเกิด
ทุกครั้งที่เด็กเกิดมา
โลกใบใหม่เปิดออกที่ปลายขอบฟ้า
ไงจ๊ะ
เบ่งแรงๆ
เก่งมาก
ช่วงเวลาที่เราได้เห็น ลูกชายหรือลูกสาวเป็นครั้งแรก
สารสื่อประสาททั้งหมดในหัว ในร่างกาย
ในเสี้ยววินาที ทันทีที่เห็นลูก มันจะเปลี่ยนไป
เหมือนระเบิด
คุณพระ
ยินดีด้วย วาเน
ลูกรัก
หน้าเหมือนพ่ออีกแล้ว
ทุกอย่างจบลงในคำเดียว
ไงจ๊ะ ไง
ความปีติ
จ้ะลูกรัก ไงจ๊ะ
ครั้งแรกที่ผมเห็นพลาสติกในรกของมนุษย์
ผมไม่ปีติใจเลย
แต่ตรงกันข้าม
เราจะขอให้คุณแม่บริจาครก
และเราจะคอยระวัง ไม่ให้มีพลาสติกปนเปื้อนเข้าไปในนั้น
(ห้องปฏิบัติการกล้องจุลทรรศน์อิเล็กตรอน)
- เอาให้ดูได้ใช่ไหม - ได้สิ
ผลการส่องดูดีมาก
ฉันว่าเราเจอสิ่งที่น่าสนใจ
เราเจอวัตถุชิ้นนี้
เราเห็นว่ามันมีหลายชั้น
ตรงตามบรรยายไมโครพลาสติกชิ้นอื่นๆ
เราวิเคราะห์ตัวอย่าง
และเราก็พบไมโครพลาสติกในบางชิ้น
และเราพบพลาสติกมากมายหลายชนิด
โพลีโพรพิลีน โพลีเอทิลีน เป็นต้น
เชิญนั่งค่ะ
เราคิดว่าถ้าไมโครพลาสติกไปอยู่ข้างในรก
งั้นมันก็น่าจะอยู่ที่อื่นด้วยเช่นกัน
ให้บีบแบบนี้และแบบนี้นะคะ
เราขอให้เหล่าคุณแม่มาบริจาคน้ำนม
ดีมากค่ะ
และเราก็เห็นว่าหลายๆ ตัวอย่าง
มีพลาสติกปนอยู่ด้วย
พลาสติกอยู่ในตัวทุกคน
มันน่ากลัวมากนะคะ
ฉันว่าแนวทางของอุตสาหกรรมนั้น ก็คือการเพิกเฉยต่อปัญหา
สร้างสารเคมีเหล่านี้ต่อไป
เพื่อใส่เข้าไปในพลาสติก และเพิ่มการผลิต
ไม่มีบริษัทไหนยอมเปลี่ยน วิธีการผลิตสินค้าเองหรอก
ถ้าสุดท้ายจะกระทบกับกำไร
ความจริงเป็นอย่างนั้น
ดังนั้นเช่นเดียวกับที่ฉันจะไม่ยอมหยุด พูดถึงภัยอันตรายที่ฉันมองเห็น
พวกเขาก็จะไม่หยุด ทำตามที่สิ่งที่รู้สึกว่าเป็นหน้าที่เช่นกัน
ซึ่งฉันเดาว่าหน้าที่นั้นคือการปกป้องมูลค่าหุ้น
เรามีเป้าหมายต่างกัน
หลังได้วางแผนและก่อสร้างมานานสิบปี
โรงงานแตกโมเลกุลของเชลล์ ในบีเวอร์เคาน์ตี้กำลังจะเปิดในที่สุด
ในช่วงหนึ่งปีต่อจากนี้ โรงงานนี้จะผลิต
เม็ดพลาสติก 1.6 พันล้านกิโล
ในช่วงสั้นๆ ที่เปิดทำการมา
โรงงานแตกโมเลกุล มูลค่าหลายล้านดอลลาร์ของเชลล์
ก็มีปัญหารุมเร้าครับ
จากข้อมูลของเชลล์เอง
ความขัดข้องส่งผลให้ระดับเบนซีนสูงขึ้น
ซึ่งเป็นสารเคมีไร้สีที่ก่อให้เกิดมะเร็งได้
ทางสำนักงานปกป้องสิ่งแวดล้อม รู้ว่าโรงงานปิโตรเคมีที่เป็นพิษ
เป็นโรงงานที่สร้างมลภาวะเป็นพิษ สูงสุดอันดับต้นๆ ของโลก
- ผมพยายามจะให้สิทธิ์คุณพูดอยู่นะ - และกำลังฆ่าคนดำทั่วหลุยเซียนา
ทุกอย่างที่คุณมี ทั้งเสื้อผ้า แว่นตา รถที่คุณนั่งมาที่นี่…
(เคลย์ ฮิกกินส์ ผู้แทนราษฎร รัฐหลุยเซียนา)
มือถือของคุณ ทุกอย่างของคุณ เป็นผลิตภัณฑ์ปิโตรเคมี
รู้แบบนี้แล้วจะทำยังไง
การที่มีคนผลิตสารเคมีโดยไม่ใส่ใจแม้แต่น้อย
ว่ามีผลกระทบต่อสุขภาพคนอย่างไร
รู้แบบนั้นแล้วฉันโกรธจัด และอยากสู้ ฉันถึงสู้อยู่นี่ไงคะ
(การทดลอง สัปดาห์ที่ 2)
ว่ามาซิว่าคุณเปลี่ยนแปลงอะไรกันบ้าง
ทั้งสิ่งที่กินและวิธีจัดการกับอาหาร
- เรากินข้าวนอกบ้านน้อยกว่าเก่ามาก - ครับ
การวิจัยนี้อาจรู้สึกน่ากลัว
พลาสติกแพร่หลายมาก มันอยู่ทุกหนแห่ง
ทำให้เราต้องถามว่า
"ให้ตายสิ แบบนี้ต่อให้เปลี่ยนการใช้ชีวิต แล้วมันจะช่วยได้จริงเหรอ"
แต่ผมคิดว่าดีมากที่มีชานนามาช่วย
เพราะเธอคอยชี้แนะได้ว่า เราสามารถเลือกอะไรแทนได้บ้าง
เราอาจกำจัดได้ไม่หมด
แต่เหล่านี้เป็นจุดสำคัญๆ ที่เรากำจัดได้
อย่างน้อยลดพลาสติกบ้าง ดูซิว่าจะเห็นผลรึเปล่า
แน่นอนว่าเราคงเศร้านิดๆ ถ้าสุดท้ายแล้วไม่ได้อะไรเลย
แต่ไม่ลองก็ไม่รู้หรอกครับ
เราต้องลองดูสักตั้งว่าจะเป็นไง
วิธีนึงที่ฉันพยายามลดการสัมผัสกับพลาสติก
คือการพยายามใส่เสื้อผ้าที่ยั่งยืนขึ้น ทำจากเส้นใยธรรมชาติ
มันหายากมากเลยนะ
ตอนเห็นกระดาษนี่ตื่นเต้นมาก
นึกว่าส่งพัสดุแบบปลอดพลาสติก
แต่ไม่ค่ะ ห่อพลาสติกมาอยู่ดี
"ไมโครโมดัล 95% อีลาสเทน 5%"
ไม่รู้จักเลยสักคำค่ะ
"โพลีเอสเตอร์รีไซเคิล 88% อีลาสเทน 12%"
ค่ะ
อันนี้ผ้าฝ้าย ผ้าฝ้ายออร์แกนิก 100%
งั้นเย่ ผ่านหนึ่งในสาม
เย่ มาลองใส่ดูซิ
ผิวหนังเป็นอวัยวะที่ใหญ่ที่สุดของเรา
ซึ่งดูดซับสารเคมีที่มาสัมผัสกับผิว ได้มากกว่า 60%
สารพิษที่เป็นส่วนนึงของสีย้อมและผ้า
กำลังถูกผิวหนังของเราซึมซับเข้าไป
เพราะงั้นก็จะทำให้เราอายุสั้นลง และส่งผลต่อการมีบุตร
(ลิเดีย เวนดต์)
ฉันเป็นนักออกแบบแฟชั่นธรรมชาติ
และฉันมาแจ้งเกิดในวงการแฟชั่น ในฐานะนางแบบแฟชั่น
ฉันโฆษณาเสื้อผ้าแนวสตรีท บอดี้แวร์ และบิวตี้มาเยอะ
ซึ่งก็สอนบางอย่างกับฉัน
ทุกอย่างอยู่ที่การทิ้งตัวของผ้า และความพอดีตัวของชุด
ดังนั้นในฐานะนางแบบ ฉันเลยรู้ว่าเสื้อผ้าควรพอดีตัวยังไง
ก่อนที่ฉันจะเข้ามาทำงานในวงการดีไซเนอร์
ฉันเคยร่วมงานกับคาลวิน ไคลน์ โจนส์ นิวยอร์ก และเพอร์รี่ เอลลิส อเมริกา
จากนั้นฉันก็ย้ายไปออกสินค้าแบรนด์ส่วนตัว
พวกห้างร้านใหญ่ๆ ชอบ ดีไซน์ที่เราสรรค์สร้างมาก
แต่จะบอกว่ามันแพงเกินไป
หลายๆ บริษัทเลือกที่จะสละคุณภาพ
ทำให้เราต้องหาทางดึงกำไรทุกสตางค์ จากทุกขั้นตอนการผลิต
เพื่อไม่ให้ราคาเกินงบพวกเขา
ราคาถูกแบบนี้อาจแปลว่า ซักผ้าอาจแพงกว่า
เอาเสื้อผ้าสกปรกไปทิ้งแล้วซื้อใหม่แทน
เราเปลี่ยนมาใช้ผ้าอะคริลิคแทนผ้าขนสัตว์ ใช้โพลีเอสเตอร์แทนผ้าฝ้าย
ไนลอนแทนผ้าไหม และสแปนเด็กซ์แทนยาง
และในตอนนั้นฉันไม่รู้ว่า เส้นใยทดแทนเหล่านั้นทั้งหมด
ทำจากพลาสติกที่ไปรบกวนต่อมไร้ท่อ
ภายในปี 2030 เส้นใย 70% ซึ่งก็แปลว่าผ้า 70%
คาดว่าน่าจะทำจากพลาสติก
ตอนฉันกำลังเลี้ยงลูกทั้งสองคน
และหย่านมลูกคนที่สอง
ฉันเจอก้อนเนื้อ ซึ่งเป็นมะเร็งเต้านม
หมอแจ้งว่าก้อนนั้นโตอย่างรวดเร็ว เป็นมะเร็งที่ลุกลามมาก
ฉันทำใจยากมาก ที่ต้องยอมทำเคมีบำบัด ซึ่งเป็นสารพิษ
แต่ฉันก็ทำค่ะ
จากนั้นพวกเขาก็บอกว่า ฉันต้องฉายรังสีเข้มข้นชุดใหญ่
ฉันเลยขอผ่าตัดเอาเต้านมออกทั้งสองข้างแทน
เพราะงั้น…
ค่ะ มะเร็งพรากเอาหน้าอก และความสามารถในการมีลูกของฉันไป
ไม่กี่ปีต่อมา ฉันก่อตั้งบริษัทนี้แล้วก็ถ่ายแบบ
เรามีผู้หญิงกันเก้าคน
แล้วคนนึงถ่ายเปลือยท่อนบนให้เรา
ตรงหน้าอกของเธอสักว่า "มะเร็งเต้านมเหี้ย"
ฉันพูดว่า "ฉันเคยเป็นมะเร็งเต้านม"
เราจึงได้รู้ว่าในหมู่เก้าคน พวกเราเคยเป็นมะเร็งเต้านมกันสามคน
ประสบการณ์นั้นได้ไปจุดประกายให้ฉันมีไฟขึ้นมา
ฉันคิดว่าถ้าเราทำเสื้อผ้าที่ดีต่อสุขภาพ
เราอาจช่วยเยียวยาอุตสาหกรรมนี้ได้บ้าง
สวัสดีค่ะ ขอต้อนรับกลับมาสู่ช่องของฉัน เราจะมาทำคลิป "ดีที่สุด" อีกรอบ
วันนี้จะมาแบ่งปันผลิตภัณฑ์ดูแลผมท็อปสิบของฉัน
เพราะใช่ค่ะ ฉันเจอเคล็ดลับแล้ว
มนุษย์เรามีกิจวัตร
และการมีกิจวัตรก็ทำให้ เราสัมผัสกับสารอยู่เป็นกิจวัตร
เคยเดินดูแผนกผลิตภัณฑ์ของใช้ส่วนตัวในร้านค้า
และตั้งใจอ่านส่วนประกอบ ของผลิตภัณฑ์ที่คุณเอาไปทาผิว
และทาตัวทุกวันไหม
ผลิตภัณฑ์ของใช้ส่วนตัวและเครื่องสำอาง มีสารเคมีที่รบกวนต่อมไร้ท่อ
ฟอร์มาลดีไฮด์ พีเอฟเอเอส
ซึ่งใช้ในสารหน่วงไฟด้วย
ทาเลต ซีโนเอสโตรเจน ซัลเฟต
ไตรโคลซาน อีดีทีเอ พาราเบน…
สารเคมีพวกนี้ถูกเติมเข้าไป เพื่อเสริมประสิทธิภาพผลิตภัณฑ์
เราจะเห็นว่ามีการเติมทาเลต เข้าไปในสเปรย์ฉีดผม
เพราะมันช่วยให้เส้นผมยืดหยุ่น
อีกทั้งยังเติมเข้าไปให้ผลิตภัณฑ์หอมด้วย
มันเป็นส่วนหนึ่งของส่วนผสมแต่งเติมกลิ่น
แต่สารเคมีเหล่านี้ที่เติมเข้าไป เพื่อเสริมประสิทธิภาพของผลิตภัณฑ์
ส่งผลเสียต่อสุขภาพของเรา
งานวิจัยของฉันพบว่ายิ่งผู้หญิงเริ่มใช้
ผลิตภัณฑ์ดูแลเส้นผมตอนอายุน้อยเท่าไร
ก็จะยิ่งมีประจำเดือนเร็วขึ้นเท่านั้น
เด็กผู้หญิงในอเมริกากำลังแตกเนื้อสาวเร็วขึ้นค่ะ
เปอร์เซ็นต์ของเด็กผู้หญิง ที่มีประจำเดือนก่อนวัย 11 ปี
เพิ่มขึ้นเป็นเกือบสองเท่า จาก 8.6% เป็น 15.5%
(แตกสาวก่อน 10 ขวบ: นี่หรือนิวนอร์มัล)
การที่ประจำเดือนมาเร็ว
เป็นปัจจัยเสี่ยงให้เป็นโรคมะเร็งเต้านม
เพิ่มความเสี่ยงโรคมะเร็งเต้านม เพิ่มความเสี่ยงมะเร็งมดลูก
อีกครั้งที่เป็นเพราะร่างกายได้รับ ฮอร์โมนเอสโตรเจนนานขึ้น
ความจริงของเรื่องนี้คือประชากรบางกลุ่ม
จะได้รับสารพิษจากสิ่งแวดล้อมมากกว่า
ผลวิจัยชี้ว่าเด็กผู้หญิงผิวดำ มีโอกาสแตกสาวเร็วกว่า
เด็กผู้หญิงผิวขาวถึงสองเท่า
ผู้หญิงผิวดำมีอัตราการเกิดมะเร็งเต้านม
เนื้องอก และโรคอ้วนสูงสุด
ความสัมพันธ์นี้เชื่อมโยงกับส่วนผสมที่เป็นพิษ
ในผลิตภัณฑ์ความงามที่พวกเขาใช้
บางกลุ่มได้รับสารพิษมากกว่ากลุ่มอื่น
แต่ทุกคนได้รับสารพิษกันถ้วนหน้า
ที่หลุยเซียนา พวกเขายอมให้อุตสาหกรรมต่างๆ โดยเฉพาะเชื้อเพลิงฟอสซิล…
(สาธุคุณเลนน็อกซ์ เยียร์วูด จูเนียร์ ประธานกลุ่มคอคัสฮิปฮอป)
เข้ามาสร้างโรงงานกันไม่หยุด
เรามีหลายชุมชนที่ถูกปิดล้อม
โดยอุตสาหกรรมเชื้อเพลิงฟอสซิล
ที่ดินผืนหนึ่งในหลุยเซียนา เคยเป็นที่รู้จักในชื่อ "ดินแดนไร่ทาส"
ผู้อยู่อาศัยที่บรรพบุรุษอยู่กันมาหลายชั่วอายุคน
กำลังต่อสู้เพื่ออากาศบริสุทธิ์
ชุมชนแล้วชุมชนเล่า ต่างถูกรายล้อมด้วยโรงงานอุตสาหกรรม
(ทะเลสาบชาร์ลส์ หลุยเซียนา)
อุตสาหกรรมปิโตรเคมีส่งผลกระทบต่อคนผิวสี
เพราะสถานที่ตั้งของโรงงาน
ในประเทศนี้ คนดำ 68%
อาศัยอยู่ในรัศมี 50 กิโลเมตร ของโรงไฟฟ้าถ่านหิน
ยิ่งไปกว่านั้น สำหรับโรงงานพลาสติก และปิโตรเคมีในหลุยเซียนา
พวกเขาอยู่ในรัศมีแค่ไม่กี่กิโลเมตร
คำว่า "ชุมชนแนวรั้ว"
มันแปลว่ามีรั้วคั่นระหว่างสวนหลังบ้านของคุณ
ชุดชิงช้าของคุณ กับโรงงานปิโตรเคมี
(แบตันรูช)
มีพื้นที่ภายในรัฐหลุยเซียนา
จากแบตันรูชไปจนถึงนิวออร์ลีนส์
ที่เรียกว่า "ซอยมะเร็ง"
เพื่อร่วมงานฉันคนนึงเป็นมะเร็งตาย
(ชารอน ลาวีน ผู้ก่อตั้งไรส์เซนต์เจมส์)
ในบ้านหลังนั้นเลย
ถ้าตรงไปทางนั้น ลุงฉันกับเมียเขา ก็เป็นมะเร็งกันทั้งคู่
เพื่อนบ้านฉันคนนึงก็เป็นมะเร็งระยะที่สี่
เข้าโรงพยาบาล ไม่ได้เจอกันอีกเลย เธอตายแล้ว
พอพวกโรงงานมันมาปล่อยพิษที่นี่ โอลิเวอร์ก็ตาย
โอลิเวอร์ป่วยตาย แล้วที่ฉันรู้ก็เพราะว่าเราเคยคบกัน
แล้วแมตเพื่อนฉันก็เพิ่งตาย
แมตบอกให้ฉันสู้
งั้นฉันจะสู้เพื่อแมต
คุณชารอน เราขับรถมาแค่กิโลกว่าเองนะครับ
- แต่คุณร่ายชื่อคนตายมา 40 คนแล้ว - ใช่
ฉันปวดใจนะที่รู้จักกับหลายๆ คนที่ตายไปแล้ว
ทุกคนเป็นมะเร็งกันหมด มันอะไรกัน
คือไม่ต้องไปไหนไกลเลย
- ถูก - ตรงนี้เป็นบ้านคน
ใกล้แค่นั้นเลย
- ส่วนตรงนั้นก็มีอุตสาหกรรมเชื้อเพลิงฟอสซิล - ถูกต้อง
- และนี่เป็นสุสาน - ใช่แล้ว
ยังไงสักวันเราก็ต้องตาย
แต่เราไม่อยากตายเร็วเกินไปไง
- เร็วเกิน ใช่ - โดยเฉพาะเพราะคนอื่นโลภ
ถูกต้อง
มันน่าเศร้านะ
แต่เราต้องสู้
แผนธุรกิจของพวกเขา
เป็นโทษประหารสำหรับชุมชนเรา
พวกเขาทำเงินและทำกำไร บนกองศพประชาชน
เพื่อผลิตพลาสติก
คือแบบ เพื่อพลาสติกเนี่ยนะ
พวกนี้มันฆ่าเรา
(คนดีๆ ที่ทำสิ่งดีๆ ซาซอล)
(การทดลอง สัปดาห์ที่ 4)
(ดาร์บี้และเจสซี่ คู่ #4)
โอเค มาอัพเดทกัน
ตอนนี้เป็นเดือนมกราคม
ประมาณหนึ่งเดือนหลังเริ่มทำวิจัยพลาสติก
เดือนที่แล้วตั้งครรภ์สำเร็จ
แต่สุดท้ายกลับแท้งเร็ว
มันก็ลำบากนะคะกับเรื่องครอบครัวและทุกอย่าง
ตอนนี้แค่พยายามมองโลกในแง่ดี ช่วงวันเทศกาล
ถึงแม้จะไปคุยกับใครก็ไม่ได้…
เรื่องนี้
ก็นะ
แต่มันก็ทำให้เรามีความหวังขึ้นนะ
ผมว่าเป็นสัญญาณที่ดี
เป็นสัญญาณที่ดีว่าร่างกายฉันท้องได้
เราระวังเรื่องการบริโภคพลาสติกมาก
เราตั้งใจทำการทดลองนี้มาก
แล้วก็เห็นผลดีที่สุด ในเรื่องของการตั้งครรภ์ได้
หวังว่าพอจบการวิจัย
เราจะมีข่าวดีกว่านี้มารายงาน
พลาสติกเกิดขึ้นได้ก็เพราะวิชาเคมี
และพวกนักเคมีก็ไม่ได้อยาก วางยาและทำลายล้างโลก
พวกบริษัทเขารู้ว่าถ้าฆ่าลูกค้า มันจะไปทำร้ายยอดขาย
เพราะงั้นก็ไม่ใช่เรื่องใหม่เลยที่เราพูดว่า
"ให้ตายสิ เราควรทำ แบบที่ปลอดพิษและปลอดภัยนะ"
แต่ถ้าลองไปดูที่หลักสูตรการศึกษาของนักเคมี
อาจตกใจที่ได้เห็นว่ามันไม่มีวิชาพื้นฐาน
ที่สอนให้คนคาดการณ์ผลกระทบด้านลบ
ต่อสุขภาพมนุษย์และสิ่งแวดล้อมกันเลย
พวกเขาไม่รู้จักกลไกการเกิดพิษ
พวกเขาไม่รู้กลไกการย่อยสลายทางชีวภาพ
ผมมองว่ามันควรเป็นสิ่งแรกที่นักเคมีเรียนรู้สิ
ว่าควรทำยังไงเพื่อที่จะไม่ทำร้ายผู้คน
แต่การที่หลักสูตรมันไม่สอน ผมว่าน่าตกใจมาก
ที่จริงตอนเป็นเด็ก ผมไม่เคยอยากเป็นนักเคมีเลยนะ
ถ้ามีใครมาบอกผมว่า สักวันจะได้มาเป็นนักเคมีอุตสาหกรรม
ผมคงขำก๊าก
แต่พอผมได้รู้ว่านักวิทยาศาสตร์รังสรรค์
นักวิทยาศาสตร์ออกแบบ นักวิทยาศาสตร์จินตนาการ
ผมก็เห็นว่าเคมีเป็นการแสดงออกทางศิลปะ
ผมจึงเลือกทำอาชีพนักเคมีด้านยา
ผมตีพิมพ์วิจัยห้าฉบับก่อนอายุ 21
และผมเรียนปริญญาโทที่พรินซ์ตัน
พออายุ 25
ผมก็ตีพิมพ์วิจัยไปแล้ว 25 ฉบับ
ผมทำยาต้านมะเร็ง ซึ่งตอนนี้เรียกว่าอลิมตา
(วีรชนวงการเคมี)
แล้วผมก็ไปทำงานในอุตสาหกรรมโพลารอยด์
และไม่นานหลังจากนั้นผมก็มี สิทธิบัตร สิ่งประดิษฐ์ ผลิตภัณฑ์
และรางวัลต่างๆ หลายสิบชิ้น
แต่แล้วก็เกิดหายนะ
จอห์น ลูกชายผม เกิดมาพร้อม โรคท่อน้ำดีตีบตันในทารก
เป็นโรคที่ทำให้ตับแยกตัวออกจากลำไส้
ทำให้ร่างกายไม่สามารถเผาผลาญน้ำ และสารอาหารละลายน้ำ
เขาได้รับการผ่าตัดตั้งแต่แรกเกิด
และตอนอายุสองขวบเราเสียเขาไป
เราไม่ได้ยอมรับกันจริงๆ ว่าเขาป่วยหนักระยะสุดท้ายจนถึงวันลาจาก
เรามีความหวังมาโดยตลอด
แต่มันทำใจยากครับ
ตอนนอนอยู่บนเตียงคืนวันงานศพลูกชาย
ผมจ้องมองเพดานและถามตัวเองว่า
"หรือว่าสารบางอย่างที่ไปโดนในห้องแล็บเคมี
ทำให้ลูกชายเกิดมาไม่สมประกอบนะ"
ผมถามตัวเอง "ทำไม"
"ใครจะคิดค้นสารอันตรายไปทำไม"
"แต่เดี๋ยวก่อนนะ"
"ถ้าการศึกษาของใครคนนั้น ไม่ได้สอนให้รู้จักดูและคาดการณ์แต่แรก
ยังไงก็เลี่ยงไม่ได้"
(วิทยาลัยเซนต์แมรี รัฐแคลิฟอร์เนีย)
ดี โอเค
เหรอ
จริงด้วย ว้าว อันนั้นมี…
ผ่าออกมาจากไข่แดงฟองนึงเหรอ
ค่ะ จากตรงนี้
ฉันกับนักศึกษาเราศึกษาสารเคมีหลายๆ ชนิด
ตั้งแต่สารบีพีเอไปจนถึงทาเลต
แล้วเราก็ดูผลกระทบต่อพัฒนาการเด็ก ตั้งแต่ช่วงแรกๆ ในครรภ์…
(ซอนยา เอ็ม. ชูห์ นักชีววิทยาการเจริญพันธุ์)
ที่จะเลียนแบบช่วงที่ตัวอ่อนมนุษย์ในครรภ์
จะได้รับสารเคมีเหล่านี้เข้าไป
เราใช้โมเดลสัตว์ อย่างเช่นตัวอ่อนของไก่
ซึ่งทำง่ายมาก
เราใช้ปิเปตขนาดไมโครในการฉีด
สารต่างๆ เข้าไปในปริมาณต่างๆ
เราอบฟักไข่ จากนั้นในวันที่ 12 เราส่องวิเคราะห์ด้วยกล้องจุลทรรศน์
ต่อให้ไม่ใช่นักวิทยาศาสตร์ก็มองเห็น
แค่ต้องดูตัวอ่อนกลุ่มควบคุม เทียบกับตัวอ่อนที่รับสารทาเลต
และความแตกต่างค่อนข้างชัดเจน
โอเค นี่เป็นอาการจากสารทาเลตที่เห็นกันบ่อย
มีลักษณะทั้งหมดที่เราเห็นมาแล้ว
เม็ดสีน้อยลงทั่วทั้งตัว
เม็ดสีในดวงตา ม่านตา และรูม่านตาน้อยลง
แล้วในกรณีนี้โดยเฉพาะ
เราจะเห็นว่าผนังช่องท้องเปิดออก
ทำให้อวัยวะภายในบางส่วนออกมาด้านนอก
ยื่นออกมาด้านนอกผนังร่างกาย
ความพิการและผิดรูปหลายๆ อย่างนี้
เป็นลักษณะเฉพาะมากๆ ที่เกิดจากการรับสารทาเลต
เราได้ถ่ายภาพตัวอ่อน ที่แสดงให้เห็นผลการทดลองทั้งหมด
ในกรณีนี้ สารที่ได้รับคือสารบีพีเอ
ตั้งแต่โดสที่ต่ำ
แล้วก็ค่อยๆ เพิ่มขึ้นเป็นระดับกลางและสูง
ตัวอ่อนแต่ละตัวมีภาวะบกพร่องสูงมาก ทั้งความผิดปกติของกะโหลกและใบหน้า
ในเคสนี้ ขนาดของตัว
เล็กแค่หนึ่งในสามของกลุ่มควบคุม
บ้างก็มีอวัยวะยื่นออกมานอกตัว
ตัวอ่อนบางตัวบกพร่องมาก จนพัฒนาการหยุดชะงักไปเลย
ภาพนี้ชวนให้นึกถึง ความผิดปกติโดยกำเนิดหลายๆ อย่างของคน
ซึ่งเราเห็นได้จากการให้สารทาเลต และสารบีพีเอในโดสที่ต่ำมาก
เคราะห์ร้ายที่พวกเราหลายคนถูกสอน
ว่าสารจะเป็นพิษก็ต่อเมื่อโดสสูงพอ
เหมือนรู้ๆ กันอยู่
ว่าถ้าใช้แต่พอดีก็ไม่เป็นอะไร
แต่ความจริงคือ ต่อให้สัมผัสกับสาร เพียงแค่น้อยนิด
ผลลัพธ์อาจยิ่งใหญ่
โดยเฉพาะถ้าพูดถึงฮอร์โมนของเรา
แค่รับสารเคมีมาเพียงนิดเดียว พฤติกรรมของยีนก็เปลี่ยนได้แล้ว…
(พีท ไมเยอร์ส สำนักอนามัยสิ่งแวดล้อม)
นั่นคือผลจากการรบกวนต่อมไร้ท่อ
ดังนั้นขณะที่ตัวอ่อนกำลังโต
ถ้ายีนผิดตัวถูกสั่งให้ทำงานผิดเวลา
พัฒนาการก็จะดำเนินไปผิดทาง
ทุกวันนี้เรารู้แล้วว่า สารเคมีแค่หนึ่งในล้านส่วนก็เป็นอันตรายได้
ซึ่งมันดูน้อยมากเลยนะครับ
แต่ถ้าเรามีน้ำสักหยด
ซึ่งมีบิสฟีนอลเอเจือปนอยู่แค่หนึ่งต่อล้านส่วน
คุณคิดว่าในน้ำหยดเดียวนั้นน่ะ มีบิลฟีนอลเอกี่โมเลกุลล่ะ
2.65 ล้านล้านโมเลกุล
แค่โมเลกุลเดียวก็สร้างความเสียหายได้แล้ว
นั่นเป็นปัญหา
และตอนนี้วิทยาศาสตร์ของเรา ก็เพิ่งก้าวหน้ามาถึงขั้นที่เข้าใจมันได้
(การทดลอง สัปดาห์ที่ 6 (ครึ่งทาง))
ก่อนอื่นเลย ดีใจที่ได้เห็นหน้า
มาคุยเรื่องผลตรวจกันเลยดีไหม
- ฉันว่า… - เอาสิ
ดาร์บี้ ตอนแรกค่าบีพีเอของคุณสูงมาก
แต่ตอนไปตรวจติดตามผล ค่าลดลงมาก
- สุดยอดเลย - ว้าว
เจสซี ค่าบีพีเอของคุณลดลงมาก
- เหรอครับ - ว้าว
ดังนั้นความพยายามที่ผ่านมาเป็นผล
- สุดยอด - ว้าว
ฉันพอใจกับผลการทดลองมาก
หลังผ่านไปหกสัปดาห์
ผลของทุกคนลดลงมาก จนแทบตรวจไม่เจอสารบิสฟีนอลเอ
ระดับทาเลตก็ลดลงเช่นกัน
และที่น่าสนใจคือ
ทั้งชายและหญิงในแต่ละคู่ จะมีค่าที่ไปในทิศทางเดียวกัน
ซึ่งแปลว่าความเปลี่ยนแปลงนี้ สะท้อนมาจากสภาพแวดล้อมที่อาศัยอยู่ร่วมกัน
ฉันคงพูดไม่ได้ว่าแปลกใจ ที่ผู้ร่วมทดลองได้รับสารพิษน้อยลง
แต่สิ่งที่ชัดเจนน้อยกว่าก็คือ มันส่งผลต่อจำนวนตัวอสุจิยังไง
และพูดตามตรง หลังผ่านไปหกสัปดาห์
เราไม่เห็นการเปลี่ยนแปลงมากนัก
ผมเศร้ามากๆ ตอนเห็นผลตรวจ
ผมแบบ "เฮ้ย อะไรวะเนี่ย" ผมอารมณ์เสียมาก
แน่นอนว่าเรื่องนี้ ทำให้ผู้ร่วมทดลองผิดหวัง
แต่เราต้องไม่ลืมว่า
ร่างกายต้องใช้เวลา 70 วัน ในการสร้างอสุจิใหม่
ดังนั้นเราก็น่าจะไม่เห็นตัวเลขดีขึ้น จนกว่าจะตรวจครั้งสุดท้าย
ทุกคนพยายามทำสิ่งที่ทำได้ยาก
และฉันว่าเราต้องใจเย็นๆ หน่อย
และถ้าทำได้ อดทนรออีกสักพัก
(ไบโอเนียร์)
ฉันมาหาคุณในฐานะตัวอสุจิ เพื่อขอความช่วยเหลือ
เราชาวอสุจิกำลังใกล้จะสูญพันธุ์
แต่ปัญหานี้เราแก้ได้
ขอเรียนเชิญทุกท่านร่วมให้การต้อนรับ หนึ่งในบุคคลสำคัญ
ที่กำลังกอบกู้อสุจิและอนาคตของเรา
จอห์น วอร์เนอร์
ทุกท่านอาจเห็นเป็นเรื่องแปลก ที่มีตัวอสุจิมาแนะนำตัวผม
แต่ถ้าลองคิดดูดีๆ
ทุกคนก็เคยเป็น
หลังจากเสียลูกชายวัยสองขวบ เพราะความผิดปกติแต่กำเนิด
ผมจึงตระหนักว่า การศึกษาของผมมีองค์ประกอบที่หายไป
แล้วผมก็ตระหนักว่าไม่มีมหาวิทยาลัยที่ไหน
สอนนักเคมีเลยกว่า อะไรทำให้โมเลกุลมีฤทธิ์เป็นพิษ
ผมตระหนักว่าโลกนี้ ไม่ได้ต้องการการเคลื่อนไหวทางสังคม
โลกไม่ได้ต้องการการเมือง
แต่โลกต้องการวิทยาศาสตร์ใหม่
วิทยาศาสตร์ที่สอนนักเคมี ให้เตรียมป้องกันผลกระทบด้านลบเหล่านี้
และนั่นก็เป็นจุดกำเนิดของภาคเคมีสีเขียว
ผมกับพอล อนาสตาส เขียนหนังสือเคมีสีเขียวในยุค 1990
ทำงานวิทยาศาสตร์ งานเคมีตามปกติได้เลย
แต่ก็แค่ต้องเพิ่มชั้นของการตีความเข้าไปว่า
"ถ้าอันนี้ประสบความสำเร็จจริงๆ ล่ะ"
ถ้าแทนที่มันจะเป็นแค่วิจัยที่ตีพิมพ์ในวารสาร
กลับมีบริษัทเอาไปผลิต ออกมาเป็นพันๆ กิโลตันล่ะ
การตัดสินใจของตัวเราเอง
ในวันแรกของการประดิษฐ์นั้น จะมีผลกระทบยังไงในอนาคต
นั่นคือเคมีสีเขียว
ตอนนับครั้งสุดท้าย ผมน่าจะไปมาแล้วกว่า 65 ประเทศ
เพื่อพบปะกับประธานาธิบดีและนายกรัฐมนตรี
ไปตัดริบบิ้น ไปบรรยาย จนตอนนี้เริ่มจะเกิดการเคลื่อนไหวแล้ว
มหาวิทยาลัยเกือบ 100 แห่งทั่วโลก ได้ลงนามในพันธสัญญา
ว่าจะสอนเคมีสีเขียวในหลักสูตรภาคบังคับ
แต่ทุกคนในสังคมต้องเข้าใจว่า
ทุกอย่างไม่จำเป็นต้องมีพิษ
เราหาวิธีการใหม่ได้
ไม่ว่าจะมองไปทางไหนก็เห็นแต่พลาสติก
เราพึ่งพามันไปแล้ว
ถ้าให้นึกถึงโลกที่ปราศจากพลาสติกคงยาก
แต่พลาสติกมันไม่ได้ชั่วร้ายในตัวมันเอง
แต่สารเคมีในพลาสติกต่างหาก
ที่เข้าไปเปลี่ยนฮอร์โมนของเราได้
หลายคนมักคิดว่ารัฐบาลดูแลเรา
รัฐบาลไม่ยอมให้เราต้องพบเจอ กับสิ่งที่ทำร้ายเราหรอก
แต่เราไม่ได้รับการคุ้มครอง จากสารเคมีในผลิตภัณฑ์ที่ใช้กันทุกวัน
ในเรื่องของการควบคุมสารเคมีเหล่านี้ในสหรัฐ
ที่จริงมีการแบนสารเคมีน้อยมากๆ
และสารเคมีส่วนใหญ่ไม่ได้ผ่านการทดสอบด้วยซ้ำ
หลายต่อหลายครั้งที่เรามารู้เอาทีหลังว่า สารเคมีที่วางขายกันมานานหลายปี
เป็นสารพิษ
ทั้งดีดีที
ยาฆ่าแมลงอาจเป็นภัยร้ายแรงต่อมนุษยชาติ
แร่ใยหิน
วันนี้สำนักงานปกป้องสิ่งแวดล้อมออกคำสั่งแบน
แร่ใยหินชนิดเดียว ที่ยังคงใช้กันอยู่ในสหรัฐอเมริกา
ตะกั่วในน้ำมันทำลายสมองเด็ก
ตะกั่วในน้ำมันทำให้ประชากรครึ่งนึงไอคิวต่ำลง
ตอนที่เราเอาตะกั่วออกจากน้ำมัน ค่าที่ตรวจพบในเลือดเด็กลดลง 95%
เราเพิ่มไอคิวเฉลี่ยของเด็กทั้งรุ่น ขึ้นประมาณห้าคะแนน
และเหล่าเด็กที่ฉลาด และมีความคิดสร้างสรรค์ขึ้นเหล่านั้น
ก็คืนเงินสู่เศรษฐกิจมูลค่าหลายพันล้าน
ถือเป็นเรื่องราวความสำเร็จครั้งใหญ่
ผมคิดว่าคำถามสำคัญในตอนนี้คือ เราจะทำยังไงเรื่องพลาสติก
สื่อได้รายงานว่ารัฐบาลกลาง ไม่เต็มใจที่จะควบคุมสารเคมีเหล่านี้
เพราะมีอคติมาจากการวิจัยที่เอียงข้าง
จากอุตสาหกรรมเคมี
ท่านสว. ที่สำนักงานอาหารและยา…
(นอร์ริส อัลเดอร์สัน)
ทุกผลิตภัณฑ์ที่เราอนุมัติ
อิงจากข้อมูลที่เตรียมไว้ และดำเนินการโดยงานวิจัย
ของผู้ผลิตรายนั้นๆ
แต่มันไม่กวนใจคุณเหรอ นั่นละประเด็นที่ผมถาม
คุณดูจะเชื่อมโยงไม่เป็น
เรามาถึงจุดนี้ได้
เพราะวงการวิทยาศาสตร์ ไม่เข้าใจเรื่องการรบกวนต่อมไร้ท่อ
ตอนที่พลาสติกเข้าสู่ท้องตลาดใหม่ๆ
ยีนของเรากำลังถูกสั่งปิดและเปิด วินาทีละหลายล้านครั้ง
ทุกๆ วันในชีวิตเรา ทุกวินาทีในชีวิต
และสารอย่างทาเลตและบิสฟีนอลเอมีผล
ต่อกระบวนการเปิดปิดยีน
ทางอย. สำนักงานปกป้องสิ่งแวดล้อม และศูนย์ควบคุมโรค
ตอนนี้วิทยาศาสตร์ของพวกเขา เพิกเฉยพันธุศาสตร์โมเลกุลทั้งหมด
ในช่วง 30 ปีที่ผ่านมา
ข้อมูลทางวิทยาศาสตร์เราแน่นขึ้นมาก
อันที่จริงเราดูเบาไปด้วยซ้ำว่า แท้จริงแล้วปัญหานี้ใหญ่แค่ไหน
อุตสาหกรรมพลาสติกกลายเป็น อุตสาหกรรมยักษ์ใหญ่
และเราปล่อยให้เรื่องนี้บานปลาย เกินความควบคุมเรา
สารเคมีหลายๆ ชนิด ที่ซึมออกมาจากพลาสติกเป็นสารอีดีซี
ทำให้มีส่วนเกี่ยวข้องกับ
โรคไม่ติดต่อแพร่ระบาดหลายชนิด
เช่น มะเร็งเต้านม มะเร็งต่อมลูกหมาก
มะเร็งอัณฑะ ภาวะมีบุตรยาก
โรคภูมิคุ้มกันบกพร่อง และความพิการทางสมอง
น่าเสียดายที่ในสหรัฐฯ
การกำกับดูแลสารพิษ
ถูกหยุดชะงักเพราะอุตสาหกรรมเคมี มีอิทธิพลในสภามากเกินไป
จบครับ
ห่วงโซ่อุปทานที่มั่นคงเป็นสิ่งจำเป็น…
(แมต ซีโฮล์ม ซีอีโอสมาคมอุตสาหกรรมพลาสติก)
การผลิตพลาสติกในอเมริกาเป็นเรื่องดี
ตอนนี้เรามาอยู่กันที่ไร่เพาะปลูก
ที่ซึ่งบรรพบุรุษของผมถูกกระชากมาจากแอฟริกา
และพามาเป็นทาสที่นี่
ความทรงจำนั้นยังเป็นเรื่องจริง
และตอนนี้ อุตสาหกรรมเชื้อเพลิงฟอสซิลในหลุยเซียนา
กำลังจะสร้างโรงงานเพิ่ม
บนพื้นที่ที่เคยเป็นไร่ใช้แรงงานทาส
ทั้งที่รู้ว่า
ประวัติศาสตร์มันเจ็บปวดแค่ไหนสำหรับทุกคน
เห็นแล้วใจสลายครับ เพราะพวกเขายังมีทัศนคติเดิม
กับพวกนายทาสเจ้าของไร่
พวกเขาไม่ใช่แค่จะสูบชีวิตพระแม่ธรณีเท่านั้น
แต่จะทำร้ายคนกลุ่มเดิมอีกด้วย
เรื่องนี้แสดงให้เห็นว่า พวกเขาไม่เห็นหัวมนุษยชาติ
(จอห์น เบล เอ็ดเวิร์ดส์ ผู้ว่าการรัฐหลุยเซียนา)
เรามาประกาศว่าฟอร์โมซา จะมาลงทุน 9,400 ล้านดอลลาร์
ผมขอประกาศด้วยความยินดีว่า การลงทุนเม็ดเงินมหาศาลนี้จะมาสร้างงาน
ที่นี่ ที่เซนต์เจมส์แพริช
ประมาณสามกิโลเมตรจากตีนสะพานซันไชน์
โรงงานฟอร์โมซาเป็น โรงงานที่พวกเขาอยากสร้าง
บนพื้นที่ที่เคยเป็นไร่ใช้แรงงานทาส
และนี่ไม่ใช่โรงงานธรรมดา
แต่ถูกเรียกว่าเป็นโรงงานที่ใหญ่ที่สุดในรัฐ
และคนอย่างชารอน ลาวีน
ก็ต้องเปิดศึกต่อสู้ บริษัทยักษ์ใหญ่ระดับนานาชาติ
จากโต๊ะห้องครัวในบ้าน
นี่คือเรื่องราวคนล้มยักษ์ของจริงค่ะ
บริษัทเคมีมูลค่าหลายพันล้านดอลลาร์
เตรียมการจะสร้างโรงงานใหม่ขนาดมหึมาแล้ว
จนกระทั่งพวกเขาไปเผชิญหน้ากับ คุณชารอน ลาวีนกับไรส์เซนต์เจมส์
ฟอร์โมซาพลาสติกจะถูกสร้างขึ้น ห่างจากบ้านฉันไปสามกิโลเมตร
ฉันอุทาน "พระเจ้า แผ่นดินนี้ไม่ใช่ของฟอร์โมซา เราอาศัยที่นี่"
(หยุดฟอร์โมซา)
ฉันไม่เคยคิดจะไปเป็นนักเคลื่อนไหว
ฉันรู้แค่ว่าฟอร์โมซาพลาสติกส์ดังก้องอยู่ในหู
ตอนแรกเราไปหาพระเจ้าก่อนเลย
- อย่างน้อยก็ฉันละคนนึง - สุดยอด
ฉันนั่งที่ระเบียงและสวดอ้อนวอน
ขอคำชี้แนะจากพระเจ้า แล้วถ้าพระเจ้าบอกให้ฉันย้ายบ้าน
ฉันคงไม่ได้มาต่อสู้อยู่ทุกวันนี้
แต่พระเจ้าบอกให้สู้
เขาบอกว่า "ผู้ว่าฯ อนุมัติโรงงานแล้ว ไปขวางไม่ได้หรอก"
"ผู้ว่าฯ ก็ไปสร้างโรงงานแถวบ้านตัวเองสิ"
คิดว่าคนเซนต์เจมส์โง่รึไง
คิดว่าจะเอาอุตสาหกรรม มายัดเยียดเพิ่มอีก ทั้งที่มี 12 แห่งแล้วเหรอ
ไม่ยอมหรอก
อย่าคิดว่าเราจะยอม
เรารวมตัวกัน
เราเดินขบวน
เราไปประชุมสภาเขต
ถ้าฟอร์โมซาเข้ามาในเซนต์เจมส์
เราจะอยู่ไม่ได้
เราคือไรส์เซนต์เจมส์ และเราจะยืนหยัดเพื่อเซนต์เจมส์แพริช
(เดินขบวนเพื่อความยุติธรรมทางสิ่งแวดล้อม)
ฟอร์โมซาเจอศึกหนักแน่
(การทดลอง สัปดาห์ที่ 12 (สิ้นสุด))
ฉันจะอธิบายผลตรวจล่าสุดให้ฟังนะ
สิ่งที่น่าตกใจสำหรับฉัน เคท
คือทาเลตของคุณพุ่งสูงขึ้นมาก
ทั้งที่ตอนนี้คุณกำลังลดการสัมผัสกับสาร
งั้นต้องมีอะไรที่แอบแฝงมาแน่ๆ แบบ "ในนั้นแอบใส่อะไร"
จากที่ทำงานเหรอ ใครจะไปรู้ได้
ทิม ค่าอสุจิของคุณไม่ดีนักเลย จริงไหม
- ครับ - ใช่
อันที่จริงความเข้มข้นลดลงเล็กน้อย
โอเค
ดูเหมือนว่าจะไม่มีอะไรดีขึ้นอย่างมีนัยสำคัญ
ต้องขอบอกกันตรงๆ
งานวิจัยนี้น่าเศร้าตรงที่ จะมีบางคนที่ไม่เห็นพัฒนาการใดๆ
การกำจัดสารปนเปื้อนทั้งหมด ออกไปจากชีวิตเป็นเรื่องยาก
สารรบกวนต่อมไร้ท่อมันอยู่ทุกหนแห่ง
แม้ยามที่เราคาดไม่ถึง เราก็อาจได้รับสารเหล่านั้นอยู่
แต่รู้แบบนั้นก็ไม่ทำให้การบอกข่าวร้ายง่ายขึ้นเลย
พวกคุณพยายามมานานแล้วใช่ไหมคะ
- ค่ะ เกินสิบปีแล้ว - ครับ
ฉันดีใจมากๆ ที่การทดลองแทรกแซงนี้
เป็นประโยชน์กับชีวิตคุณ
ใช่
แต่ฉันไม่เห็นอะไรที่บ่งชี้ว่าสุดท้ายแล้ว
คุณจะตั้งครรภ์ได้
- ค่ะ เข้าใจ - ครับ
- ซึ่งก็ไม่เป็นไร - ครับ
เรา ก็นะ…
เรารู้ว่าถ้าได้ก็ปาฏิหาริย์แล้ว
มันก็ลำบากค่ะที่ตั้งครรภ์ไม่ได้
พูดตรงๆ นะคะ บางครั้ง ฉันก็รู้สึกคับแค้นใจมาก
สิ่งที่ยาก และยากขึ้นทุกๆ ปี
อย่างน้อยสำหรับผมคือ…
วันพ่อ หรือวันแม่
วันที่ผมนึกว่าจะได้ฉลองกับเขาบ้าง
แต่เราไม่ได้เป็นพ่อแม่
มันทำให้เราคิดว่า
"โห ชีวิตเราแตกต่างจากที่คาดหวังไว้มาก"
แต่ฉันจะไม่ทอดทิ้งความหวังที่มี
ว่าเราอาจมีลูกได้สักวัน
นายตำรวจใหญ่แคลิฟอร์เนีย ออกหมายเรียกบริษัทเอ็กซอนโมบิล…
ร็อบ บอนทา อัยการสูงสุด บอกว่าบริษัทเชื้อเพลิงฟอสซิลและปิโตรเคมี
ขายฝันเรื่องการรีไซเคิล และการควบคุมปัญหาเกินจริง
อุตสาหกรรมเชื้อเพลิงฟอสซิลและปิโตรเคมี
ได้ทำการรณรงค์มานานครึ่งศตวรรษ เพื่อหลอกลวงเรา
งานที่ผมทำมันมากับหน้าที่ทางการ แต่มันก็กระทบผมโดยตรงด้วย
ลูกสาวคนโตบอกผมว่า "พ่อ หนูรักครอบครัว"
"หนูอยากมีครอบครัวของตัวเองสักวัน"
"แต่หนูคิดว่าจะไร้ความรับผิดชอบ ถ้าพาเด็กมาเกิดในโลกที่กำลังจะตาย"
"ดังนั้นหนูจะไม่มีครอบครัว"
มันไม่ถูกต้อง
เราไม่ควรฉกชิงความฝันของ…
ของคนรุ่นต่อไปเพราะว่าเราทำพลาด
เพราะว่าเราล้มเหลวในความรับผิดชอบ
แล้วเพื่ออะไรกัน กำไรไม่รู้จบเหรอ
(อนุรักษ์ความงามของอเมริกา ปี 1970)
อุตสาหกรรมพลาสติกทั้งหมด สร้างขึ้นบนคำโกหก
เหตุผลเดียวที่พลาสติกแพร่หลายอยู่ทุกวันนี้
เป็นเพราะเขาบอกผู้คนว่า เรานำผลิตภัณฑ์นี้มารีไซเคิลได้
ผู้คนสร้างมลภาวะขึ้นมา
เราก็หยุดมันได้
องค์กรที่ผลิตโฆษณานั้น อนุรักษ์ความงามของอเมริกา
ได้รับเงินทุนบางส่วน จากกลุ่มการค้าอุตสาหกรรมพลาสติก
และประกอบด้วย บริษัทผลิตบรรจุภัณฑ์และเครื่องดื่มชั้นนำ
ซึ่งดูทะแม่งๆ จนกระทั่ง เราเข้าใจว่าสารที่มันพยายามสื่อคือ
"เป็นหน้าที่ของผู้บริโภคอย่างคุณ ที่จะหยุดสร้างมลภาวะกันเอง"
ผู้คนคงไม่ซื้อพลาสติก
พึ่งพาพลาสติก และบริโภคพลาสติก
ถ้าเรารู้แต่แรกว่ามันจะทำลายโลก
กระทรวงยุติธรรมแคลิฟอร์เนีย เริ่มการสอบสวนบริษัทเอ็กซอนโมบิล
เราได้ไปรู้เรื่องการสื่อสารภายในที่บอกว่า
การรีไซเคิลในระดับอุตสาหกรรมไม่คุ้มทุน
แต่พวกเขาก็ยังจะขายฝัน ว่าพลาสติกรีไซเคิลได้อยู่ดี
การเข็นให้การรีไซเคิลดำเนินไปได้ เป็นวิธีการทำให้สินค้ายังอยู่ในตลาดต่อไป
- มันเป็นวิธีขายพลาสติก - ใช่ครับ
ทำแบบนั้นแล้วมีแต่ได้กับได้
ทุกวันนี้ มีการรีไซเคิลพลาสติก แค่เพียง 9% เท่านั้น
มันน่าตกใจมากครับ
และเหตุผลก็เป็นเพราะว่า บริษัทพลาสติกยักษ์ใหญ่ทำกำไรไม่ได้
การรีไซเคิลต้นทุนสูงเกินไป
แล้วเราก็ผลิตพลาสติกมหาศาล
จนเกินความสามารถที่ระบบจะรองรับได้
ไม่เหลือโควต้าให้รีไซเคิลได้เลย
แต่หลังจากเป็นลานทิ้งขยะ ของครึ่งโลกมากหลายสิบปี
จีนได้สั่งแบนผลิตภัณฑ์รีไซเคิลคุณภาพต่ำส่วนใหญ่
ดูเหมือนว่าในตอนนี้จีน ขี้เกียจนำเขาขยะของเราแล้วครับ
ถ้าผลิตภัณฑ์พลาสติกรีไซเคิลไม่ได้
งั้นก็ต้องระบุตามความจริง
เวลาโฆษณาก็ต้องพูดความจริง
เทรซี่ดูสิ นางไปที่ถังแล้ว
การที่เรายอมให้มีนิทานหลอกลวงนี้ขึ้นได้
มานานหลายสิบปีนั้นน่าตกใจมาก
ไม่ต่างกับยาสูบเลย
(แคลิฟอร์เนียฟ้องร้องเอ็กซอน)
เมื่อบริษัทยักษ์ใหญ่โกหกสาธารณชน
และซ้ำเติมวิกฤตมลภาวะพลาสติกระดับโลก เราต้องยับยั้งมันครับ
แล้วผมจะไม่อธิษฐานให้มันเป็นจริง แต่ผมจะลงมือทำจริง
ตอนที่ฉันได้รับวินิจฉัยว่าเป็นมะเร็ง
ฉันสอนเรื่องแฟชั่นยั่งยืน
และฉันตระหนักว่า นี่ไม่ใช่เรื่องของความยั่งยืนแล้ว
แต่เป็นเรื่องของการ กำจัดปิโตรเคมีทั้งหมดออกไป
สิ่งทอเป็นแหล่งปล่อยไมโครพลาสติก สู่สภาพแวดล้อมที่ใหญ่ที่สุด
แต่ที่แคลิฟอร์เนียคลอธเฟาน์ดรี
เส้นใยที่เราใช้คือฝ้าย ลินิน ป่าน ใยแฟล็กซ์
วิสโคสจากต้นไม้
กระบวนการที่เป็นพิษที่สุด ในห่วงโซ่การผลิตสิ่งทอก็คือสีย้อม
ซึ่งมาจากปิโตรเคมี
หลายๆ วัตถุดิบของเราหาได้จากในครัว
อย่าง เกาลัดกับธาตุเหล็ก
นั่นเป็นวัตถุดิบหลักของเรา ในแผนงานนอร์ธเฟซและลีวายส์ที่เราทำ
อีกอันที่ใช้คือเอลเดอร์เบอร์รี
สารแต่งสีชนิดนึงที่เราใช้ ทำเสื้อฮู้ดไกอาของจิเซล
แต่มันมีราคาแพง
ดังนั้นถ้าจะเปลี่ยนวงการแฟชั่น จากอุตสาหกรรมที่เป็นพิษสูงและเน้นปริมาณ
เราก็ต้องผลิตเคมีสีเขียวได้ในปริมาณมาก
แฟชั่นมันไม่ใช่สิ่งจำเป็นเลย
แต่มันก็ยังมีบทบาทสำคัญในสังคม
ตั้งแต่โตมา ส่วนใหญ่ผมทำงานดีไซเนอร์…
(ซีริล กัต์ช ผู้ก่อตั้งองค์กรรณรงค์เพื่อทะเล)
ซึ่งส่วนใหญ่ต้องคิดค้นผลิตภัณฑ์ใหม่ๆ มาขาย
แล้วพอถึงจุดนึง ผมคิดได้ว่าที่จริงตัวผมนี่เอง
ที่สร้างปัญหาสิ่งแวดล้อมที่เรากำลังเผชิญอยู่
ในฐานะดีไซเนอร์ เราโน้มน้าวให้ผู้คนซื้อ ใช้จ่าย และสร้างขยะ
แต่เมื่อสิบปีที่แล้ว ผมตระหนักว่าคนอย่างผมมีสิทธิ์คิดเองได้
ว่าบริษัทไหนเป็นภัย หรือจะไปหาวิธีทำธุรกิจแบบใหม่เองก็ได้
ดังนั้นในปี 2015 เราจึงพยายามโน้มน้าวบริษัทต่างๆ
ให้ใช้วัสดุรีไซเคิลแทนการผลิตเพิ่ม
เราทำรองเท้าผ้าใบจากแหจับปลา
แต่ต่อให้เอามารีไซเคิล พลาสติกมันก็ยังเป็นพลาสติกอยู่ดี
ดังนั้นพลาสติกต้องไปซะ
ต่อไป ฉันขอเชิญซีริล กัต์ช…
(ไบโอแฟบริเคท ปารีส ปี 2024)
ไงครับปารีส
ตอนนี้ได้เวลาที่เราจะมาคิดค้น วัตถุดิบใหม่ๆ ที่ทำจากธรรมชาติ
นี่เป็นแจ็คเก็ตตัวแรกที่ดีไซน์ โดยดิออร์ คิม โจนส์ เพื่อสนับสนุนเรา
ในกระบวนการสร้างให้ บานานาเท็กซ์เป็นเทคโนโลยีใหม่
แนวคิดของพลาสติก ไม่จำเป็นต้องมาจากวัสดุจากปิโตรเลียม
ไม่มีกฎฟิสิกส์ข้อไหนที่บัญญัติว่า มันต้องใช้วัสดุเหล่านี้
แต่มันแค่บังเอิญเป็นอันที่เราใช้กันตอนนี้ไง
เรามาเปิดตาเปิดใจให้ธรรมชาติ
และเรียนรู้ว่า "ธรรมชาติสร้างวัสดุโปร่งใสยังไง"
"ธรรมชาติสร้างวัสดุที่เหนียวแต่ยืดหยุ่นยังไง"
ทุกอย่างที่เราใช้นิยาม
หน้าที่ของพลาสติกหรือโพลีเมอร์ ธรรมชาติก็ทำได้
และถ้าหากเราเรียนรู้จากธรรมชาติ
เราก็สามารถสร้างสิ่งที่เป็นพิษน้อยลง และมีความรับผิดชอบต่อสภาพแวดล้อมมากขึ้น
ที่สเวย์ เราใช้สาหร่าย แทนพลาสติกที่ใช้กันแพร่หลาย
ส่วนใหญ่ทำฟิล์มบางๆ
รองเท้าคู่นี้ปลอดพลาสติก 100%
ดังนั้นก็สามารถเอาผลิตภัณฑ์นี้ ไปหมักทำปุ๋ยได้
รอเพียงเจ็ดถึงสิบสัปดาห์ ก็จะย่อยสลายเหลือเพียงสารอาหาร
เราสร้างเม็ดสีสมรรถนะสูง สีแรกของโลกที่ทำจากพืช 100%
และเราอยากจะไปแทนที่ สีย้อมดั้งเดิมที่เป็นพิษทั้งหมด
เราเลียนแบบหลักการเดียวกัน กับที่ทำให้ผีเสื้อมีสีสันตามธรรมชาติ
ดังนั้นเราจะผลิตสีใดก็ได้บนสเปกตรัมที่มองเห็น
เราอยู่ในยุคที่เรียกว่ายุคปฏิวัติวัตถุดิบ
นี่เป็นความท้าทายที่ยิ่งใหญ่ และน่าตื่นเต้นที่สุดของมนุษย์
ถ้าเราต่อสู้เพื่อความอยู่รอด ด้วยการดีไซน์สิ่งใหม่ สร้างสิ่งใหม่
และสร้างรากฐานสังคมของเราขึ้นมาใหม่
ว่าเราควรผลิตทุกสิ่งอย่างไร
ลองคิดดูสิว่าสักวันเราจะได้พูดว่าตอนนี้โลกเรามี
โพลีเมอร์ พลาสติก และวัตถุดิบที่ปลอดภัยไร้สารพิษแล้ว
สักวันเราต้องมองตาผู้คน และพูดว่า "เราทำได้แล้ว"
ไม่ใช่ "เราอยากทำ" แต่ "เราทำได้"
แต่ต้องกล้าเสี่ยงมาก ต้องลองผิดลองถูกและทุ่มเททำงานหนัก
ถึงแม้ทุกคู่จะลดการสัมผัสสารลงอย่างมาก
ณ จุดกึ่งกลางการทดลองแทรกแซง
ฉันก็อยากรู้ว่าพวกเขาจะคอยระวัง แบบเดิมต่อไปได้หรือไม่
มาดูกราฟกันดีกว่า
- ดีไหม - ดีเลยครับ
อันนี้ของดาร์บี้ และนี่คือบีพีเอ
โอเค
ค่าลดฮวบลงตรงกลาง
อันนี้เป็นทาเลตที่มีน้ำหนักโมเลกุลสูง
จำได้ไหม อันนี้อยู่ในท่ออ่อน
และขวดน้ำพลาสติกอ่อน
ค่าของคุณลดฮวบ
- ดังนั้นถือว่าประสบความสำเร็จ - ดีเลยค่ะ
เจสซี นี่คือค่าบีพีเอของคุณ ตรงนี้คือตอนเริ่มต้น
คุณสร้างปาฏิหาริย์เลยนะคะ ทำให้มันลดฮวบ และรักษาไว้ได้ทั้งตอนเช้าและตอนค่ำ
- วิเศษมาก - ดีเลย
สารน้ำหนักโมเลกุลสูง ตอนแรกค่านี้ก็สูงมากนะ
แต่ก็ลดลงมาได้ และไม่กลับขึ้นไปเลย
- เยี่ยม - เก่งมาก
- ทำได้ยังไง - ก็…
คู่รักของเราสามารถรักษาระดับบิสฟีนอลให้ต่ำได้
หลายตัวแทบจะตรวจจับไม่พบ ซึ่งน่าทึ่งมาก
และถึงทาเลตจะเลี่ยงยากกว่า
เราก็เห็นค่าเฉลี่ยลดลงอย่างมีความหมาย
และประการแรก หลายๆ คู่อดทนทำ
ชอบที่ได้ทำ และอยากทำต่อไปอีกในอนาคต
ฉันว่าสิ่งที่เรายอมสละมากที่สุดก็คือ การออกไปกินนอกบ้าน
เราประหยัดเงินไปเยอะ และเราใช้เวลาทำอาหารด้วยกันมากขึ้น
งั้นก็ส่งผลดีสิ
- แน่นอน - ใช่เลย
แล้วพอรู้ความจริง จะกลับไปทำแบบเดิมได้ไง
นั่นน่าจะเป็นข้อเสียข้อเดียว ของการมารู้เรื่องพลาสติก
รู้สึกแบบนั้นไหม
- รู้สึกว่ากลับไปไม่ได้แล้ว - ใช่
มันไม่ได้ยากอย่างที่คิดไว้
เพราะอาทิตย์แรกเราทำอย่างนึง
และอาทิตย์ต่อมาค่อยเพิ่มอีกอย่าง
ผมคิดว่าสิ่งที่ติดตัวเราจริงๆ ก็คือนิสัยที่เราได้ไป
เราเริ่มจะชินกับการไม่ใช้พลาสติก หรือหาอย่างอื่นมาทดแทน
อย่างการเปลี่ยนวิธีเตรียมอาหาร และวิธีเก็บอาหาร
ที่หนักที่สุดคือน้ำหอม
อย่างเช่นน้ำยาซักผ้า
เราได้กลิ่นมันทั้งวันทั้งคืนเลย แบบ
"ให้ตายเถอะ ได้กลิ่นตลอดเลย"
ถ้าเราจะซื้อผ้าห่มหรืออะไร
เราจะพยายามซื้อผ้าฝ้าย 100%
- ใช่ - ตอนนี้เรารู้ตัวมากขึ้น
ผมแทบจะเป็นผู้เผยแพร่ศาสนานี้แล้ว
ผมคิดว่าคนจะเริ่มแคร์ เมื่อรู้ว่ามันกระทบกับตัวเขา
ผู้คนต่อสู้แม้โอกาสจะริบหรี่
นี่เป็นศึกคนล้มยักษ์โดยแท้
แต่ผมมีศรัทธาแรงกล้า และจิตวิญญาณแน่วแน่เหลือเชื่อ
ที่ดินในเซนต์เจมส์
เป็นทำเลที่จะมีการสร้าง โรงงานปิโตรเคมีฟอร์โมซา
มูลค่า 9,400 ล้านดอลลาร์
และที่ดินที่สร้างโรงงานแห่งนี้
ทำให้ผู้คนลุกฮือต่อต้านหลังมีการค้นพบ หลุมศพไร้ป้ายของเหล่าทาส
กฎหมายของเราตอนนี้ที่หลุยเซียนา
ห้ามไม่ให้สร้างอะไรบนหลุมศพ
มันบ้าก็ตรงที่ประชาชนจะชนะศึกนี้ด้วยกฎหมายนั้น
บรรพบุรุษที่ถูกฝังไว้ ในหลุมศพไร้ป้ายหลายแห่ง
กำลังมายับยั้งโรงงานเชื้อเพลิงฟอสซิล
ราวกับว่าเหล่าบรรพบุรุษกำลังเอื้อมกลับมา
และพูดว่า "พอกันที"
- เราจะยืนหยัดด้วยกัน - ใช่แล้ว
- และสู้กับฟอร์โมซา - ใช่แล้ว
เราจะไม่ยอมให้พวกเขา ขุดบรรพบุรุษของเราขึ้นมาจากแผ่นดินนี้
แล้วเอาไปไว้ที่อื่น
ผู้พิพากษาทรูดี้ ไวต์ตัดสินให้เราชนะ
และสั่งให้ฟอร์โมซาออกจากที่ดินนี้
เพราะเรามีสิทธิ์ที่จะสูดอากาศสะอาด
ใครอย่าคิดจะลองดี กับชารอน ลาวีน
(100 ผู้มีอิทธิพลที่สุดในปี 2024)
ใครๆ ก็ต้องเกรงใจเธอ
(ยอดไลค์)
ผมรู้ว่าถ้าเราร่วมมือกัน
เราจะชนะ
ผมเคยพูดไว้แล้ว ผู้คนที่รวมตัวกันย่อมชนะเงินทุนรวมศูนย์เสมอ
อุปสรรคในการควบคุมการสัมผัสสารเคมีที่เป็นพิษ
ส่วนใหญ่แล้วไม่อิงวิทยาศาสตร์ใดๆ
และสิ่งที่เราต้องใช้รับมือกับปัญหานี้คือความกล้า วิสัยทัศน์ และเจตจำนงทางการเมือง
ไม่มีประเทศไหนที่ทำหน้าที่ ควบคุมสารพิษและพลาสติกได้อย่างไร้ที่ติ
แต่สหภาพยุโรปเป็นผู้นำของโลก…
(คณะกรรมาธิการยุโรป บรัสเซลส์ เบลเยียม)
พวกเขามีกฎหมายเคมีเรียกว่า REACH
ซึ่งบังคับให้ต้องมีการตรวจสอบสารเคมี
ดูความปลอดภัยและความเป็นพิษ ก่อนที่จะออกสู่ท้องตลาดได้
มีสารเคมีเก้าชนิดที่ถูกแบน
ไม่ให้ใช้ในผลิตภัณฑ์ของใช้ส่วนตัวในสหรัฐฯ
แต่สหภาพยุโรปแบนไปกว่า 1,100 ชนิด
จะเห็นได้ว่าคนละชั้นกันเลย
กฎหมายของสหภาพยุโรป เสนอโดยคณะกรรมาธิการยุโรป
จะมุ่งเป้าไปที่ ผลิตภัณฑ์พลาสติกใช้ครั้งเดียวทิ้งสิบชนิด
ผลิตภัณฑ์เหล่านี้จะไม่หายไป
แต่แค่จะใช้วัสดุอื่นมาผลิต
เรามีโอกาสแล้ว
ตอนนี้ทางสหภาพยุโรปกำลังเจรจา สนธิสัญญาพลาสติกโลกระดับนานาชาติ
การประชุมนี้ไม่ได้เป็นเพียงแค่ การร่างสนธิสัญญาระหว่างประเทศ
แต่นี่เป็นการที่มวลมนุษยชาติกำลังลุกขึ้นสู้ ความท้าทายต่อการอยู่รอด
ในที่สุดก็เริ่มจะมีกระแสการแบน บิสฟีนอลเอ หรือบีพีเอ
และบิลฟีนอลชนิดอื่นๆ ที่คล้ายคลึงกัน และก่ออันตรายเหมือนกันแล้ว
สารเคมีเหล่านี้ไปรบกวนฮอร์โมน รวมไปถึงการเพิ่มเอสโตรเจน
อันที่จริงเคยมีการวิจัยบีพีเอในยุค 1930
เพื่อศักยภาพในการเอาไปใช้ควบคุมฮอร์โมน
รวมถึงการคุมกำเนิด
ในปี 2025 สหภาพยุโรปบอกว่าพอกันที
ตั้งแต่เมื่อวันจันทร์นี้ ทางสหภาพยุโรปได้สั่งห้ามไม่ให้ใช้
สารรบกวนต่อมไร้ท่อชนิดนี้ ในภาชนะใส่อาหาร
ถ้าเรานำกรอบความคิดเรื่องสุขภาพมาใช้จริง
เราก็จะก้าวข้ามโมเดล ที่โฟกัสแต่เรื่องสิ่งที่เราเห็นตามชายหาด
และในท้องทะเล
เราต้องเริ่มคิดกันแล้วว่า สารอะไรเข้าไปในร่างกายคนบ้าง
(การทดลอง สัปดาห์ 12 (จุดสิ้นสุด))
ได้เปลี่ยนอะไรในสภาพแวดล้อมที่ทำงาน
ที่อาจทำให้สัมผัสกับพลาสติกน้อยลงไหม
ผมเปลี่ยนหลายอย่างเลย
ตอนได้เจอบรูโน่
ฉันกังวลว่าเขาจะไม่สามารถ
ลดโอกาสการสัมผัสและเพิ่มจำนวนตัวอสุจิได้
เขาเป็นคนงานก่อสร้าง
ต้องสัมผัสพลาสติกเยอะมาก เพราะเป็นวัสดุก่อสร้าง
แต่ฉันคิดผิด
คุณได้ทำการวิเคราะห์น้ำอสุจิสี่ครั้งใช่ไหมคะ
สามครั้ง ผลดีมาก และครั้งสุดท้ายก็ผลดีมากๆ
รูปแบบโดยรวมคือคุณพัฒนาขึ้นมาก
ใช่
ผิดคาดเรามากค่ะ
เราตกใจเลยค่ะ
ถ้ามาดูที่ความเข้มข้นของคุณ
ตอนแรกอยู่ที่ 44
แล้วก็กลายเป็น 60
ฉันเห็นผลตรวจอสุจิของคุณแล้ว ซึ่งดีขึ้นมาก
ดีเลย
จำนวนตัวที่เคลื่อนไหวเพิ่มขึ้น 50%
- โห - ครับ
- ดีขึ้นมากเลย - สุดยอดไปเลย
ตัวเลขมัน… เราก็คุยกันแล้ว มันสูงมาก
- ความเข้มข้นเพิ่มขึ้นมาก - เนอะ!
เหลือเชื่อมาก
กลายเป็นซูเปอร์แมนไปแล้ว
ผลตรวจมาแล้ว
ฉันคิดว่าสิ่งที่น่าตื่นเต้นที่สุด สำหรับฉัน และน่าจะสำหรับคุณด้วย
ก็คือค่าจำนวนตัวอสุจิสูงขึ้นมาก
ค่าขั้นต่ำสำหรับคนมีบุตรได้อยู่ที่ 40
ตอนแรกค่าของคุณต่ำกว่า
แต่ตอนนี้อยู่ที่ 77
(เพิ่มขึ้น 206%)
ซึ่งสุดยอดไปเลย
ขอบคุณครับ
ฉันดีใจมากเลยกับผลการวิเคราะห์ตัวอสุจิ
จากชายทั้งหมดหกคนในการวิจัย
มีห้าคนที่คุณภาพน้ำอสุจิดีขึ้นในหลายๆ ด้าน
- รู้สึกยังไงคะ - ดีมากครับ
- เหรอ - ครับ
รู้สึกดีมากๆ ที่การทดลองแทรกแซงนี้ได้ผล
แล้วค่าของผมเพิ่มขึ้น จากที่ต่ำกว่าเกณฑ์มาเป็นปกติ
ข้อดีอีกอย่างของการทดลองแทรกแซงนี้ก็คือ
ดูเหมือนว่ามันจะไปพัฒนาคุณภาพชีวิตพวกเขา ในหลายๆ ทางที่เราคาดไม่ถึง
พอตัดทุกอย่างออกไป
ตอนแรกน่าจะชั่งน้ำหนักไว้ว่า 96 กิโลกรัม
ลดลงเหลือ 90 กิโล
แล้วตอนนี้กลับมา 91 กิโลครึ่ง
งั้นน้ำหนักลงไป 4 กิโลครึ่ง
ฉันตื่นขึ้นมากลางดึกน้อยลงมาก และหลับลึกกว่าเดิม
ผู้เข้าร่วมการทดลองหนึ่งในสาม มีค่า BMI ที่ลดลง
กว่า 60% รู้สึกมีพลังขึ้น
80% รายงานว่านอนหลับสบายขึ้น
และ 86% รายงานว่า ตั้งใจจะรักษาไลฟ์สไตล์ใหม่นี้ต่อไป
ผมรู้สึกมีสมาธินานขึ้น
ไม่เบลอๆ เหมือนเมื่อก่อน
ผมรู้สึกดีขึ้น และชีวิตมีความสุขขึ้น
เพราะงั้นทำไมจะไม่ทำต่อไปล่ะ
ก็จริงอยู่ที่การจะเข้าใจรูปแบบโรคได้ เราต้องทดลองในประชากรจำนวนมาก
ดังนั้นผลลัพธ์เหล่านี้จะถูกนำไปใช้
หนุนคำขอทำการวิจัยศึกษาที่ใหญ่ขึ้น
ด้วยเงินทุนจากรัฐบาล
ดังนั้นฉันว่าเราเป็นผู้บุกเบิก
วันนี้ฉันตัดสินใจตรวจการตั้งครรภ์อีกครั้ง
แล้วอยากแชร์ให้ทุกคนรับรู้
ใครจะไปรู้เนอะ
หนึ่ง
สอง
สาม
สี่
หมายความว่าไง
ไม่ได้ล้อเล่นใช่ไหม
ไม่ได้ล้อเล่นใช่ไหม ไม่จริงใช่ไหม
สองขีด
(ตั้งครรภ์ ไม่ตั้งครรภ์)
ฉันไม่ไว้ใจแท่งตรวจนี่เลย
โอเค ถือไว้ตรงนี้นะ จะลองตรวจอีกที
โอ๊ย ที่รัก
(ตั้งครรภ์)
ที่รัก
รักนะ
ตั้งแต่ครั้งล่าสุดที่เราคุยกัน ชีวิตเราก็เปลี่ยนไปมาก
ตอนนั้นฉันตั้งครรภ์มาแล้ว 15 สัปดาห์
และเรารู้แล้วว่าเป็นลูกชาย
ก็เลยตั้งชื่อว่าชานนาไม่ได้
นั่นน่ะสิ ว่าจะตั้งชื่อว่าชานนาซะหน่อย
โอเค ตรงนั้นลำตัว นั่นเท้าลูก…
หลังทำการวิจัยเสร็จแล้ว เรามารู้ว่าเราจะมีลูก
ใช่ เรา…
เราท้องแล้ว
- ใช่ - น่าทึ่งมาก
- ส่วนใหญ่คนท้องคือฉัน แต่เราท้องแล้ว - ก็นะ แค่วลีที่พูดกัน
(ซานราโมน รัฐแคลิฟอร์เนีย)
ตอนแรกฉันรู้จักกับผู้เข้าร่วมทุกคนทางกระดาษ
แต่ฉันก็แปลกใจอยู่เรื่อยๆ ว่าการได้รู้จักกับพวกเขา
ได้มีปฏิสัมพันธ์กัน และได้ทำความรู้จักกันนั้นน่าชื่นใจแค่ไหน
ดูดีค่ะ
เห็นน้องขยับไหม
ลูกขยับด้วย ที่รัก
ฉันรู้สึกผูกพันกับทุกคนมาก
ซึ่งน่าประหลาดใจมาก เพราะไม่ใช่เรื่องปกติเวลาทำวิจัย
ที่จะมีความรู้สึกแบบนั้น
(การตั้งครรภ์ สัปดาห์ที่ 40)
ก๊อกๆ
- สวัสดี - สวัสดี
ดูผลงานคุณสิ
- ผลงานเรา - ผลงานเรา
ถ้าคุณอยากมีลูก
ฉันเชื่อว่ามันเป็นสิทธิพื้นฐานที่มนุษย์พึงมี
ตอนนี้ฉันน่าจะมีความหวัง เรื่องแก้ปัญหาภาวะมีบุตรยากมากขึ้นแล้ว
แต่งานนี้ต้องสู้ และฉันกำลังสู้
ฉันถึงได้มาคุยกับคุณไงล่ะ
- สมบูรณ์แบบ - ใช่
(จูลี่และเอริค คลอด: 8 กุมภาพันธ์ 2026)
(ดาร์บี้และเจสซี คลอด: 13 กุมภาพันธ์ 2026)
(โมนีคและบรูโน่ กำหนดคลอด: 22 มีนาคม 2026)
(ด้วยความระลึกถึงลุค เมเยอร์ส)
คำบรรยายโดย นันทวัน ริดเดล